text: Recientemente Chaz Models a tene su Cover Models Show 2014 cual tabata un exito completo. Un publico grandi a presencia hobennan y muchanan local cu a demostra nan talento den modelahe, baile y playback. Tur alumno di Chaz Models a destaca ariba e dia di show aki, for di esunnan mas recien cu a join nos te na e alumnonan cu tin mas aña den nos skol. E resultadonan di nos evento ta como lo sigiente, den Baby Model Beach Wear Fantasy y Baby Model Cover Models ganadora Jennyraine Maduro y prome finalista Layeska Farro. Den Mini Model Beach Wear Fantasy ganadora Darienne Tromp y prome finalista Dayenne Paesch, y den Mini Model Cover Models ganadora Darienne Tromp y prome finalista Rita Frangie. Den Pre-Teen Model Beach Wear Fantasy ganadora Lishandra Farro y prome finalista Josienne Maduro, y den Pre-Teen Model Cover Models ganadora Josienne Maduro y prome finalista Lishandra Farro. Den Teen Model Beach Wear Fantasy y Cover Model ganadora Celine Shipley y primera finalista Alice Webb. Nos kier a duna un danki na tur cu a juda y participa na e evento aki, y muy special na e miembronan di hurado cual tabata Michael Douglas, Zuriah Flemming, Karol Croes, Marylaine Veldman, Erailda Croes, Samantha Robert y Dayreen Maduro. Tambe na Jaysanne Boutique pa e bunita vestuarionan casual y trahe di banjonan cu nos modelonan a luci ariba pasarela y tambe nos kier a gradici La Cabana Beach Resort and Casino pa e weekend stay pa e modelo mas Popular. Y un danki na nos MC Sandra Suarez pa a sa di entretene e publico na un manera mahestral y profesional. Sin lubida na nos backstage crew, coreografo di baile Jahe Bikker, DJ Rygal, Sherwin Bermudez pa e stage decor, fotografo Dwight Jimenez, nos alumnonan y nan mayornan, Mary-joan Foundation, Zyque, prensa scirbi, Zoomaruba.com y Costahot.com p’a cubri nos evento. Tambe nos kier a manda palabra di exito na nos candidatanan cu a wordo corona y cu na luna di juli proximo lo biaha pa Rep. Dominicana, cualnan ta Jaydelynn Vriend como Baby Model Aruba, Ginayla Hernandez como Mini Model Aruba, Reshene Zievinger como Pre-Teen Model Aruba y Shanty Kanhai a wordo corona como Little Beautiful Aruba 2014. Aruba danki pa sostene nos alumnonan nos talentonan nos futuro generacion un biaha mas.


c: text/html

text:
Diabierna mey anochi dos patruya di Noord ta bay Marriott Resort. Manager di e casino hunto cu security ta pidi pa Polis. Na Polis su yegada nan ta topa ariba caminda un grupo di turista hoben. E grupo tabata comporta nan mes raro,dado momento un a crusa caminda y cuminsa core bay nort. Polis a yama e grupo y hunto cu security y manager di casino nan a papia cu nan. Na prome instante nan a nenga cu nan lo a bringa paden. Cu presencia di Polis e manager di e Casino lo a prohibi nan di drenta Stellaris Casino, esta nan lo ta ariba blacklist. Pakiko y cu ken nan lo a bringa no ta conoci.
Sent from Samsung Mobile.

robotstxt: allowed

filter: keep


text:
Aruba Softball Bond ta informa:
Recientemente a inicia na Sochi Rusia e “Winter Games” di Committee Olympico International. Durante e weganan olympico aki e junta ehecutivo di Committee Olympico hunto cu su presidente Thomas Bach di Alemania lo reuni riba entreotro e aspecto pa posiblemente agrega riba programa Olympico pa 2020 na Tokyo Japon e deportenan di Baseball y Softball. H.E.Sheikh Ahmad Al Fahad Al Sabah di Kuwait kende antes tabata entreorto minister di petrolio na Kuwait y tambe desde 1990 pa 2001 tabata presidente di Comittee Olympico di Kuwait y a fungi tambe como coach di selecion nacional di Kuwait y actualmente ta presidente di Associacion Nacional Committee Olympico y pues un figura cu hopi amor pa deporte, a ricibi un carta firma pa presidentenan di WBSC Riccardo Fraccari y Don Porter data 8 di Februari ultimo. Den e carta a splika cu den nomber di mas di 10 miyon hungadornan di Baseball y Softball rond mundo y tambe mas di 140 paisnan miembro cu ta practica un di e dos deportenan aki nos ta manda nos mas profundo palabra di aprecio pa su Excelencia pa e bunita y fuerte palabranan di apoyo pa cu inclusion di nos deporte den weganan Olympico 2020 na Tokyo. E noticia a recore mundo henter inspirando e speransa grandi y fortaleciendo mas aun e famia grandi di WBSC. E carta ta sigi bisa lo sigiente. Excelencia nos ta hopi orguyoso y ta sinti nos mes honra di por conta cu e apoyo y confiansa di un Lider den deporte hopi respeta , semper bon informa y cu un popularidad mundial manera Bo persona. Bo por tin e garantia cu nos lo continua cu hopi energia y lo pone tur nos confiansa den Bo persona y den Committee Olympico Internacional bao di presidencia di Thomas Bach y nos lo continua sigiendo Bo guia y lo hasi tur locual ta nos alkanse y na nos poder pa sigi gana Bo confiansa mas aun. Un bes mas nos mas sincero aprecio pa Bo persona y nos mas mihor deseonan pa Bo y henter mundo presenciando y experenciando excelente Weganan Olympico na Sochi Rusia. Dirigentenan di Aruba Softball Bond awor como ehecutivo di ISF tin oportunidad den di dos mitar di 2014 pa econtra cu dicho Sheikh den un reunion ehecutivo. Esaki sigur lo juda amplia e network grandi cu Aruba tin almomento riba plataforma internacional. Softball den pleno desaroyo!!!!


text:
EVELYN WEVER-COES
Varios cifra di presupuesto 2014 no ta cuadra, pero asina mes AVP kier rush e presupuesto!
E reunionnan den parlamento pa ta continua, pero e cifranan cu Parlamento a ricibi di gobierno ta otro cu esunnan cu gobierno ta usa, segun MEP. Lider di MEP na mas di un ocasion a hala atencion di presidente di parlamento pa revisa y wak si e presupuesto entrega ta esun corecto si of no. Sinembargo e presidente di parlamento tin hopi pura pa caba cu e reunion y aparentemente no ta interese si e cifranan ta bon si of no.
Minister di ensenjansa den e presupuesto entrega ta mustra di a aumenta presupuesto di ensenjansa cu 400 mil florin pa 2014, sinembargo den corant e ta skibi cu el’a aumenta e presupuesto cu 12 miyon florin. Esaki a cai masha straño mes serca parlamentarionan di MEP cu a studia nan documentonan y pesey lider di MEP a pidi atencion pa gobierno studia e documentonan bon y no bruha tera.
Ya un dia prome e mesun discusion a lanta cu Minister Dowers cu tabata nenga cu ela’ corta den husticia. Segun e minister el’a corta ‘solamente’ 800 mil florin den presupuesto di Cuerpo Policial, pero parlamentario besaril a mustre cu ela corta e double di esey.
Na final di e reunion lider di MEP Evelyn Wever-Croes a bai papia cu e minister, y e minister mester a admiti cu e tabata usando cifranan equiboca, y cu MEP tin rason, cu ta 7.2 miyon total a wordo corta den husticia, di cual 1.6 miyon den KPA so! Pero ainda ta keda duda si minister Michelle Hooijboer tambe a “bruha” mescos cu minister Dowers, pasobra e bruhamento di tera aki ta parse mas bien e draaiboek di AVP, pa desvia atencion di e 110 miyon florin na medida cu ta spera nos.


text:
Testigonan di Jehova Ta Evita Tur Contacto cu Esnan Cu No Ta Testigo di Jehova Mas?
Nos no ta evita trato cu testigonan di Jehova batisa cu no ta predica mas of cu no ta bin reunion mas. Al contrario, nos ta haci esfuerso pa busca contacto cu nan pa purba di lanta nan interes den cosnan spiritual.
Si un Testigo batisa comete un pica grave, nos no ta expuls’e automaticamente for di congregacion. Pero, ora ta bira un custumber cu un Testigo ta viola principionan di Bijbel sin arepenti, lo expuls’e for di congregacion y evita tur trato cu ne. Bijbel ta bisa claramente: “
Saca e malbado for di meymey di boso.”—1 Corintionan 5:13.
Kico ta pasa cu un homber expulsa kende su esposa y yiunan ta testigo di Jehova ainda? E lasonan religioso cu su famia a cambia, pero e lasonan familiar ta keda mescos. E relacion matrimonial y e trato cu su yiunan ta sigui normal, y nan ta sigui mustra amor na otro.
Personanan expulsa por asisti na nos reunionnan. Ademas, si nan ta desea nan por haya yudansa spiritual di anciano di congregacion. E meta ta pa yuda nan cumpli cu e rekisitonan pa asina nan por bira un testigo di Jehova atrobe. Esnan expulsa cu ta rechasa conducta inmoral y tin e deseo di biba conforme e principionan biblico por forma parti atrobe di e congregacion.


text:
KAPÍTULO TRES
Kiko Ta Dios Su Propósito pa e Tera?
Kiko ta Dios su propósito pa humanidat?
Kon Dios a ser oponé?
Kon bida riba tera lo ta den futuro?
DIOS su propósito pa e tera ta realmente maravioso. Beibel ta bisa ku ‘Dios a planta un hòfi na Edén’ i ku el a laga “nase tur palu ku ta agradabel pa bista i bon pa kuminda.” Despues ku Dios a krea e promé hòmber i muhé, Adam ku Eva, El a pone nan den e kas bunita ei i a bisa nan: “Sea fruktífero i multipliká, i yena e tera i hasi esaki someté na bo.” (Génesis 1:28; 2:8, 9, 15) Pues Dios su propósito tabata pa hende haña yu, transformá henter e tera den un paradeis i kuida e bestianan.
2 Bo ta kere ku Yehova Dios su propósito pa hende biba den un paradeis riba tera lo keda realisá un dia? Dios ta deklará: “Di bèrdat mi a papia…siguramente lo mi hasié.” (Isaias 46:9-11; 55:11) Sí, Dios sigur lo kumpli ku su propósito! E ta bisa ku e “no a krea [e tera] pa e keda bashí,” ma “a form’é pa e wòrdu habitá.” (Isaias 45:18) Ki klase di hende Dios ke pa biba riba tera? I pa kuantu tempu e ke pa nan biba riba dje? Beibel ta kontestá: “E hustunan lo heredá e tera, i lo biba den dje pa semper.”—Salmo 37:29; Revelashon 21:3, 4.
3 Ta bisto ku esaki no a tuma lugá ainda. Awendia hende ta bira malu i ta muri; nan ta asta bringa i mata otro. Un kos a bai robes. Pero sigur no tabata Dios su propósito pa mundu ta manera nos ta mir’é awe! Kiko a pasa? Dikon Dios su propósito no a kumpli? Ningun buki di historia ku hende a skirbi no por bisa nos pasobra e problema a kuminsá den shelu.
E ORÍGEN DI UN ENEMIGU
4 E promé buki di Beibel ta konta nos ku den hòfi di Edén a presentá un opositor, un persona ku a bai kontra Dios. Beibel ta deskribié komo “e kolebra,” pero e no tabata djis un bestia. E último buki di Beibel ta identifik’é komo esun “kende ta wòrdu yamá Diabel i Satanas, kende ta gaña henter mundu.” Tambe Beibel ta yam’é “e kolebra di antigwedat.” (Génesis 3:1; Revelashon 12:9) E angel poderoso aki, òf kriatura spiritual invisibel, a usa un kolebra pa papia ku Eva, meskos ku un persona ábil por usa su stèm pa laga parse ku ta un pòpchi banda di dje ta papia. E persona spiritual ei sin duda tabata presente ora ku Dios a prepará e tera pa hende.—Jòb 38:4, 7.
5 Sin embargo, siendo ku tur loke Yehova a krea ta perfekto, ta ken a traha e “Diabel,” e “Satanas,” aki? Simplemente bisá, un di e yunan spiritual poderoso di Dios a kombertí su mes den Diabel. Kon esaki tabata posibel? Wèl, awe un persona ku un tempu tabata desente i onesto por para bira un ladron. Kon esei ta sosodé? Kisas e persona ta permití un mal deseo desaroyá den su kurason. Si e keda pensa riba dje, e mal deseo ei por bira hopi fuerte. Anto si e oportunidat presentá, lo e por aktua di akuerdo ku e mal deseo ku e tabata pensa riba dje.—Santiago 1:13-15.
6 Esaki a sosodé den kaso di Satanas e Diabel. Aparentemente el a tende Dios bisa Adam ku Eva pa nan haña yu i yena e tera ku nan yunan. (Génesis 1:27, 28) Satanas a pensa evidentemente: ‘Hei, tur e hendenan aki lo por adorá ami en bes di Dios!’ Pues un mal deseo a desaroyá den su kurason. Ku tempu, el a dal paso pa gaña Eva dor di kont’é mentira tokante Dios. (Génesis 3:1-5) Asina el a bira un “Diabel,” lokual ta nifiká “Kalumniadó.” A la bes el a bira “Satanas,” lokual ta nifiká “Opositor.”
7 Dor di usa mentira i triki, Satanas e Diabel a pone Adam ku Eva desobedesé Dios. (Génesis 2:17; 3:6) Komo resultado, nan a muri despues di tempu, manera Dios a bisa lo a pasa si nan desobedesé. (Génesis 3:17-19) Komo ku Adam a bira imperfekto ora el a peka, tur su yunan a heredá piká for di dje. (Romanonan 5:12) Nos lo por kompará e situashon aki ku un forma pa traha pan òf bolo. Si e forma tin un deuk aden, kiko ta pasa ku tur pan òf bolo ku bo traha den dje? Tur lo sali ku un deuk òf imperfekshon. Di mesun manera, tur hende a heredá un “deuk” di imperfekshon for di Adam. Ta p’esei tur hende ta bira bieu i ta muri.—Romanonan 3:23.
8 Ora ku Satanas a pone Adam ku Eva peka kontra Dios, Satanas eigenlijk a enkabesá un rebelion. El a desafiá òf reta Yehova su manera di goberná. Bon mirá, Satanas a bisa: ‘Dios ta un mal gobernante. E ta papia mentira i ta skonde kos bon for di su súpditonan. Hende no tin mester di Dios pa goberná riba nan. Nan por disidí pa nan mes loke ta bon i loke ta malu. I lo bai nan mas mihó bou di mi gobernashon.’ Kon Dios lo a atendé un akusashon ofensivo asina? Tin hende ta pensa ku Dios simplemente mester a mata e rebeldenan ei. Pero esei lo a kontestá Satanas su desafio? Esei lo a proba ku Dios su manera di goberná ta korekto?
9 Yehova su sentido perfekto di hustisia no a permitié mata e rebeldenan mesora. El a disidí ku mester di tempu pa kontestá Satanas su desafio na un manera satisfaktorio i pa demostrá ku Diabel ta un mentiroso. Pues, Dios a disidí ku lo e permití hende goberná nan mes pa un tempu bou di e influensia di Satanas. Den Kapítulo 11 di e buki aki nos lo konsiderá dikon Yehova a hasi esei i dikon el a permití asina tantu tempu pasa promé ku e resolvé e kuestionnan aki. Pero ta bon pa nos pensa awor riba esaki: Adam ku Eva tabatin rason pa kere Satanas, kende nunka no a hasi nada bon pa nan? Tabata korekto pa nan kere ku Yehova—kende a duna nan tur kos ku nan tabatin—ta un mentiroso kruel? Kiko abo lo a hasi?
10 Ta bon pa pensa riba e preguntanan aki pasobra kada un di nos ta konfrontá kuestionnan similar awe. Sí, abo tin e oportunidat di apoyá e banda di Yehova komo kontesta riba e desafio di Satanas. Bo por aseptá Yehova komo bo Gobernante i yuda mustra ku Satanas ta un mentiroso. (Salmo 73:28; Proverbionan 27:11) Lamentablemente, ta masha poko hende entre e míles di miónes di hendenan ku tin riba e mundu aki ta skohe pa hasi esei. Esaki ta lanta un pregunta importante: Beibel realmente ta siña ku ta Satanas ta goberná e mundu aki?
KEN TA GOBERNÁ E MUNDU AKI?
11 Hesus nunka a duda ku ta Satanas ta gobernante di e mundu aki. Den un manera milagroso, Satanas un biaha a mustra Hesus “tur e reinonan di mundu i nan gloria.” Anto Satanas a primintí Hesus: “Tur e kosnan aki lo mi duna bo, si bo tira bo kurpa abou i adorá mi.” (Mateo 4:8, 9; Lukas 4:5, 6) Pensa un ratu riba esaki. E oferta ei lo tabata un tentashon pa Hesus si Satanas no tabata e gobernante di e reinonan aki? Hesus no a nenga ku tur e gobièrnunan aki di mundu tabata di Satanas. Hesus sigur lo a hasi esei si Satanas no tabata e poder ku a dirigí nan.
12 Naturalmente, Yehova ta e Dios Todopoderoso, Kreadó di e maravioso universo. (Revelashon 4:11) Sin embargo, ningun kaminda Beibel ta bisa ku sea Yehova Dios òf Hesukristu ta gobernante di e mundu aki. De echo, Hesus spesífikamente a referí na Satanas komo e gobernante òf “e prens di e mundu aki.” (Juan 12:31; 14:30; 16:11) Beibel ta asta referí na Satanas e Diabel komo “e dios di e mundu aki.” (2 Korintionan 4:3, 4) Apòstel kristian Juan a skirbi tokante e opositor, òf Satanas, aki: “Henter mundu ta bou di kontròl di e malbado.”—1 Juan 5:19.
KON LO ELIMINÁ E MUNDU DI SATANAS
13 Kada aña ku pasa, mundu ta bira mas i mas peligroso. E ta pèstá ku ehérsitonan den guera, polítikonan desonesto, lidernan religioso hipókrita i kriminalnan sin heful. Ta imposibel pa reformá henter mundu. Beibel ta revelá ku e tempu pa Dios eliminá e mundu malbado aki durante su guera di Armagedón ta serka. Esaki lo habri kaminda pa un hustu mundu nobo.—Revelashon 16:14-16.
14 Yehova Dios a skohe Hesukristu pa ta Gobernante di Yehova su gobièrnu òf Reino selestial. Hopi tempu pasá Beibel a predisí: “Un yu a nase pa nos, un yu hòmber ta duná na nos, i e gobernashon lo ta riba su skouder. Su nòmber lo ta…Prens di Pas. Lo no tin fin na e oumento di su gobernashon i di pas.” (Isaias 9:6, 7) Relashoná ku e gobièrnu aki, Hesus a siña su siguidónan pa pidi den orashon: “Ku bo reino bin. Ku bo boluntat sosodé na tera meskos ku den shelu.” (Mateo 6:10) Manera nos lo mira mas despues den e buki aki, e Reino di Dios pronto lo kita tur e gobièrnunan di e mundu aki, i e mes lo tuma nan lugá. (Daniel 2:44) E ora ei e Reino di Dios lo trese un paradeis riba tera.
UN MUNDU NOBO TA SERKA!
15 Beibel ta sigurá nos: “Segun [Dios] su promesa nos ta sperando shelunan nobo i un tera nobo, den kual ta biba hustisia.” (2 Pedro 3:13; Isaias 65:17) Tin biaha ora Beibel ta papia di e “tera,” e ke men e hendenan ku ta biba riba tera. (Génesis 11:1) Pues, e hustu “tera nobo” ta un sosiedat di hende ku ta haña Dios su aprobashon.
16 Hesus a primintí ku den e binidero mundu nobo, e hendenan aprobá pa Dios lo haña e regalo di “bida eterno.” (Marko 10:30) Sea asina bon di habri bo Beibel na Juan 3:16 i 17:3, i lesa loke Hesus a bisa ku nos tin ku hasi pa haña bida eterno. E hendenan ku ta bin na remarke pa e maravioso regalo ei di Dios den e binidero Paradeis riba tera lo gosa di hopi bendishon. Ban wak awor den Beibel kiko e bendishonnan ei lo ta.
17Maldat, guera, krímen i violensia lo no t’ei mas. “E malbado lo no t’ei mas…Ma e humildenan lo heredá e tera.” (Salmo 37:10, 11) Lo tin pas pasobra ‘Dios lo hasi gueranan stòp te na e fin di tera.’ (Salmo 46:9; Isaias 2:4) E ora ei ‘e hustu lo floresé, i lo tin abundansia di pas te ora ku no tin luna mas,’ i esei ta nifiká pas pa semper!—Salmo 72:7.
18Adoradónan di Yehova lo biba den siguridat. Tanten ku e israelitanan den tempu bíbliko a obedesé Dios, nan a biba den siguridat. (Levítiko 25:18, 19) Lo ta un kos maravioso di por disfrutá di un siguridat similar den Paradeis!—Isaias 32:18; Mikeas 4:4.
19Lo no tin skarsedat di kuminda. E salmista a kanta: “Lo tin abundansia di maishi den e tera, riba kabes di e serunan.” (Salmo 72:16) Yehova Dios lo bendishoná su sirbidónan hustu, i ‘tera lo duna su fruta.’—Salmo 67:6.
20Henter e tera lo bira un paradeis. Lo tin kasnan nobo i hòfinan bunita riba terenonan ku un tempu hende pekaminoso a destruí. (Isaias 65:21-24; Revelashon 11:18) Segun ku tempu ta pasa, partinan di tera ku ya hende a dominá lo sigui ekspandé te ora ku henter e planeta ta mes bunita i produktivo ku hòfi di Edén. I Dios sigur lo ‘habri su man, i satisfasé e deseo di tur ser bibu.’—Salmo 145:16.
21Lo tin pas entre hende ku bestia. Bestianan salbahe i doméstiko lo kome huntu. Asta un mucha chikí lo no tin miedu di bestianan ku awor ta peligroso.—Isaias 11:6-9; 65:25.
22Malesa lo disparsé. Komo Gobernante di Dios su Reino selestial, Hesus lo kura hende na un eskala hopi mas grandi ku tempu e tabata riba tera. (Mateo 9:35; Marko 1:40-42; Juan 5:5-9) E ora ei “ningun habitante lo no bisa: ‘Mi ta malu.’”—Isaias 33:24; 35:5, 6.
23Sernan kerí morto lo resusitá ku e speransa di no muri nunka. Tur e mortonan ku ta den Dios su memoria lo ser resusitá. De echo, “lo tin un resurekshon di tantu e hustunan komo e malbadonan.”—Echonan 24:15; Juan 5:28, 29.
24 Ki un futuro maravioso ta spera e hendenan ku skohe pa siña tokante nos Magnífiko Kreadó, Yehova Dios, i sirbié! Ta na e binidero Paradeis Hesus a referí ora ku el a primintí e malechor ku a muri banda di dje: “Lo bo ta serka mi den Paraiso.” (Lukas 23:43) Ta masha importante anto pa nos siña mas tokante Hesukristu, pa medio di ken tur e bendishonnan aki lo bira posibel.
LOKE BEIBEL TA SIÑA
- Dios su propósito pa hasi e tera un paradeis lo kumpli.—Isaias 45:18; 55:11.
- Ta Satanas ta goberná e mundu aki awor.—Juan 12:31; 1 Juan 5:19.
- Den e binidero mundu nobo, Dios lo drama hopi bendishon riba humanidat.—Salmo 37:10, 11, 29.
Pregunta di Estudio
1. Kiko ta Dios su propósito pa e tera?
2. (a) Kon nos por sa ku Dios su propósito pa e tera lo kumpli? (b) Segun Beibel, ki klase di hende lo biba pa semper?
3. Ki kondishonnan tristu tin awe riba tera, i ki preguntanan esei ta lanta?
4, 5. (a) Ken realmente a papia ku Eva pa medio di e kolebra? (b) Kon un persona ku un tempu tabata desente i onesto lo por para bira un ladron?
6. Kon un yu spiritual poderoso di Dios a bira Satanas e Diabel?
7. (a) Dikon Adam ku Eva a muri? (b) Dikon tur yu di Adam ta bira bieu i ta muri?
8, 9. (a) Ki desafio Satanas evidentemente a presentá? (b) Dikon Dios no a destruí e rebeldenan mesora?
10. Kon bo por apoyá e banda di Yehova komo kontesta riba e desafio di Satanas?
11, 12. (a) Kon un tentashon ku Hesus a haña ta revelá ku ta Satanas ta e gobernante di e mundu aki? (b) Kiko mas ta duna prueba ku Satanas ta e gobernante di e mundu aki?
13. Dikon nos tin mester di un mundu nobo?
14. Ken Dios a skohe pa ta Gobernante di Su Reino, i kon Beibel a predisí esaki?
15. Kiko e “tera nobo” ta?
16. Menshoná un regalo masha presioso ku Dios lo duna e hendenan ku e ta aprobá, i kiko nos tin ku hasi pa hañ’é?
17, 18. Kon nos por ta sigur ku lo tin pas i siguridat tur kaminda riba tera?
19. Dikon nos sa ku lo tin kuminda na abundansia den Dios su mundu nobo?
20. Dikon nos por tin sigur ku henter e tera lo bira un paradeis?
21. Kiko ta mustra ku lo tin pas entre hende ku bestia?
22. Kiko lo pasa ku malesa?
23. Dikon e resurekshon lo alegrá nos kurason?
24. Kiko bo ta pensa di biba den Paradeis riba tera?


text:
Sufrimento Lo Caba Algun Dia?
Kico bo ta pensa?
Si
No
Kisas
LOKE BIJBEL TA BISA
“Dios lo ... seca tur lagrima for di nan wowo, y lo no tin morto mas; ni tristeza ni sclamacion ni dolor lo no tin mas.” —Revelacion 21:3, 4, Tradukshon di Mundu Nobo.
LOKE ESAKI POR NIFICA PA NOS
E ta un siguransa cu no ta Dios ta causa nos problemanan.—Santiago 1:13.
E ta un consuelo pa sa cu Dios ta compronde hopi bon con nos ta sinti ora nos ta sufri.—Zacarias 2:8.
E ta duna nos speransa cu tur sufrimento lo caba.—Salmo 37:9-11.
DI BERDAD NOS POR KERE LOKE BIJBEL TA BISA?
Si, tin por lo menos dos motibo:
Dios ta odia sufrimento y inhusticia. Wak con Jehova Dios a sintie ora hende tabata maltrata su pueblo den tempo biblico. Bijbel ta bisa cu el a sinti duele “pa motibo di esnan cu tabata oprimi y afligi nan.”—Huesnan 2:18, Beibel Santu.
Dios ta masha contra di esnan cu ta haci daño na otro hende. Por ehempel, Bijbel ta bisa cu e ta detesta “mannan cu ta drama sanger inocente.”—Proverbionan 6:16, 17.
Dios ta interesa den cada un di nos. No ta cada hende so “conoce su mes afliccion y su mes dolor”, pero Jehova tambe conoce nan!—2 Cronicanan 6:29, 30.
Mediante su Reino, Jehova pronto lo kita sufrimento di cada un di nos. (Mateo 6:9, 10) Mientrastanto, e ta consola tiernamente esnan cu ta busc’e di curason.—Echonan 17:27; 2 Corintionan 1:3, 4.
ALGO PA PENSA ARIBA
Dicon Dios ta permiti sufrimento?
Bijbel ta contesta e pregunta ey na ROMANONAN 5:12 y 2 PEDRO 3:9.


text:
Archivo di December, 2010
Segun Banco Central
ORANJESTAD (AAN)* Banco Central ta conclui den su boletin di e di tres trimester di 2010 cu, basa riba indicadornan disponibel, Aruba a experiencia un reduccion den e actividadnan comercial den e trimester bao revision. Na e momento aki ta estima un contraccion economico di 3,7% pa henter e aña.
Pa 2011, e economia ta proyecta di recobra forsa atrobe cu un tasa di crecemento di 9,0%, bao di e condicion cu erefineria lo ta bek den full operacion for di comienso di e aña, manera cu a wordo anuncia recientemente door di Valero, y cu e projecto di Ritz Carlton lo desaroya cu mas rapidez. Un riesgo mayor na e proyeccion positivo di nos economia ta cu e economia mericano lo por sigui presta den un forma sub optimal durante 2011 tambe.
ORANJESTAD (AAN)—Ayera manta algo despues di 8 or mi a haya yamada for di Hulanda. “Juby, The Dancer gone!!” Mi a puntra mes ora: “you mean Bobby?” y e contesta tabata : “yes Roberto ……, in Rusia!”
E ora ey mi a wordo informa cu Roberto “Bobby” Alfonso Farrell a muri durante su gira na Rusia den e ciudad St. Petersburg.
Mi pensamento a bay bek pa e teenager cu tabata gusta balia den bar di boy den Bernhardstraat cu despues a bira Rising Dragon.
ORANJESTAD(AAN)– Ayera anochi por a nota un cara completamente otro, como si fuera fin di 2010 a bolter 180 grado pa yama bon bini na 2011.
Tur esnan presente a duna otro man, braza otro y bebe champaña pa bisa e aña ayo despues di e reunion cu a aproba varios cambio di ley ayera.
Booshi Wever cu Edison Briesen ta keda y Nel Oduber ta evalua su paso
ORANJESTAD(AAN)–Ayera merdia a bira conoci cu tanto Sr. Booshi Wever como Sr. Edison Briezen ta keda den parlamento, mientras cu Sr Nilo Swean si a anuncia di lo retira y por spera su documentacion relaciona cu retiro e dianan aki.
Ayera a trata e cambio di diferente ley cualnan a pasa cu 13 voto na fabor, esta di fraccion di Avp y di Sr.Andin Bikker.
pa huy di intrusonan misterioso arma
ORANJESTAD.(AAN); Patruya di San Nicolas den oranan di marduga a wordo instrui pa bay na un cas situa na Savaneta pa atende un persona herida.
Patruya na yegada a haya ambulans caba na e direccion y e homber victima di inicialnan H.F.H.
Polis a papia cu e homber H. cu a declara cu e tabata drumi y na dado momento el a spierta direpiente ora el a scucha un hende na su porta di camber.
ORANJESTAD (AAN): Manera costumber, esaki ta e mensahe di fin di aña di Prome Ministro, mr. Mike Eman:
“Nos ta na final di un aña cu tabata masha importante mes den progreso di nos pais.
Trahando hunto, deliberando hunto riba futuro di nos pais, nos a cuminza pone tur hende mira den mesun direccion, di kico nos tin cu haci pa nos logra un mihor Aruba pa un y tur.
Melvin Tromp
Fraccion di MEP no a sostene esaki
ORANJESATAD (AAN)* Segun parlamentario pa e fraccion di AVP den parlamento, sr. Melvin Tromp a duna di conoce cu e ta contento cu awendia tin alrededor di 2 mil trahador laborando den e refineria. Tabata na final di mei cu parlamento a aproba e settlement agreement aki sin sosten di MEP. E refineria ta den e ultimo fase pa restart y asina por bisa cu ta stimula e economia di Aruba mirando su rol den esaki.
Pa loke ta call dealers esaki a pasa pa pasado algo cu parlamentario Ady Thijsen a señala pero cu su fraccion no a sostene den parlamento momento cu a pasa e cambionan di ley pa evita cu abuso ta sigui wordo haci cu yiunan di tera.
Andy Lee
ORANJESTAD (AAN)* Cu e aprobacion di ley di AOV tin 5 cambio cu a keda aproba segun parlamentario Andy Lee. Por ehemplo e pensioen toeslag ta wordo cambia di zuiver inkomen pa basa esaki riba onzuiver inkomen, pa asina percura e entrada.
Cu aprobacion di ley aki 35 miyon florin lo haya pa yuda e fondo na 2011.
Drs. Andy lee
Si no haci nada
ORANJESTAD (AAN)* Recientemente a trata den parlamento e leynan pa ahusta y pa garantisa e fondo di pensioen di AOV, drs. Andy Lee a remarca.
E asunto di AOV ta importante y complica, na unda cu e financiamento ta dificil y ta un reto hopi grandi. For di 2002 caba SER a notifica cu e fondo aki tin un reto grandi mirando cu e poblacion di Aruba ta enbehece y cu un parti grandi di e poblacion lo bay haci uso di e fondo aki y cu mester tuma precausion pa salvaguardi e fondo aki cu e recomendacionnan cu SER a pone riba mesa. Sinembargo e gobierno anterior no a haci net net nada.
Parlamentario sra. Lorna C. Jansen-Varlack
ORANJESTAD(AAN): Ta falta un par di dia pa Aña 2010 caba y nos tur ta den gran espera di aña 2011. Si nos mester wak atras y evalua con aña 2010 a bay nos por bisa cu tawatin hopi desaroyonan positivo pa e pais aki aunke cu Aruba y tur e paisnan rond mundo ta pasando den temponan difisil financieramente.
Parlamentario drs. Lainda Kemp-Westerhof
ORANJESTAD(AAN)–Parlamentario Lainda Kemp-Westerhof a menciona cu den e dianan di fiesta aki ta hopi importante pa tuma un rato di tempo pa reflexiona, wak atras y observa tur cos cu 2010 a trece, e cosnan bon y e cosnan malo, pa asina fortalece bo mes como ser humano pa sigui pa futuro.
Gradici Señor pa tur cos y pidie ilumina cada hogar y famianan, nos amistadnan, nos muchanan, nos grandinan, esnan cu ta pasando un periodo dificil sea pa motibo di salud o financiero y tur cos cu ta rondona nos. Pidi señor duna nos forza y Consuelo na momento di recorda esnan cu no tey awe mas cu nos.
Minister di Salubridad Publico y Deporte, Dr. Richard Visser:
ORANJESTAD (AAN): “Esaki ta e fin di siman di celebracion, fiesta y alegria y mi kier encurasha nos ciudadanonan pa celebra e cambio di aña aki den grandi. Pero mi mensahe ta pa cuida Boso curpa si”, asina Minister di Salubridad Publico y Deporte, Dr. Richard Visser a enfatisa na momento di desea comunidad un bon cambio di aña. El a bisa cu su deseo ta pa pueblo henter goza hopi durante e celebracion di cambio di aña, pa nan dedica mas tempo posibel na nan sernan keri, pero na mes momento tene cuenta cu e peligernan.


text:
Archivo di October, 2009
ORANJESTAD(AAN)– E ceremonia dilanti Bestuurskantoor renoba abata spectacular ayera y ademas el a bira un evento historico caminda e pueblo en general hunto cu pastoornan di diferente religion tabata presente pa e celebracion di instalacion di Gobierno Mike Eman I.
Centenares di Hende a bini hunto pa e ocasion aki y a usa tur espacio pa sinta y para pa no perde nada.E ceremonia a cuminsa cu hisamento bandera pa cuerpo polis sigui pa cantamento himno pa coro Ars Nova, sigui pa mensahe di rabi Mario Gorovich y entrega di yabi di BC na prome minister door di boluntarionan cu a traha ariba e edificio.
Despues di cambio di cos horta na El Triunfo e caso a cuminsa cana
ORANJESTAD(AAN):— Poentje Castro ta den un problema serio cu loke el a haci. El a cumpra of haya un laptop horta cual a resulta di ta procedente di un ladronicia den cas di Claudius Philips.
E mes no a horta e laptop pero tabata sa cu esaki tabata procedente di ladronicia. Den mesun laptop tabata tin algun grabacion di Claudius cual Poentje a conta hende di dje. E no a bisa cu e tabata tin laptop. Mas bien a comenta riba e grabacion.
ORANJESTABATAD (AAN)— Den e continuacion di e campeonato di Copa San Nicolaas cu ta tumando lugar na veld di Madushi Stars na Weg Seroe Blanco, nos por brinda e fanaticada e resultadonan di e weganan cu a tuma lugar durante ultimo fin di siman y a la vez presentabata e schedule di e weganan cu lo mester tuma lugar e weekend aki.Prome wega: De Cuba Elect a gana cu 14 careda, 16 hit y 1 error. Pitcher ganador tabata Joselito Dijkhof, mihor bateador Ramsey Roya 2-2; Rayborn Didder 2-2; Vincent Willems 1-1; Bryan Elizabeth 4-2.
ORANJESTAD(AAN): Gina H.A.D a presenta dilanti di huez di corte di husticia Diabierna, debi na e hecho cu el a wordo acusa di exporta un cantidad di cocaina riba 21 di Juni 2009.Huez a puntre si ta berdad y el a bisa cu si.Den rapport di polis ta para cu riba 21 di Juni na aeropuerto, ora a revisa maleta di G.D, a topa cu un pakete cu tabata contene 1316 gram di cocaina.E acusado a splica polis cu el a purba bay Hulanda cu e droga, pasobra e tabata tin problema financiero.
El a splica cu un anochi na Mambo Jambo el a puntra un homber Colombiano si e conoce hende cu tin droga cu e por transporta pa Hulanda pa e gana placa.
Mi mama cu mi tata ta keda guia mi…
“Algo ta bisa mi cu dia 25 di September nan tabata tey tambe”.
ORANJESTAD (AAN): Algun ora prome di e huramentacion DIARIO a combersa cu Sr. Mike Eman na momentonan cu e tabata acompaña di su casa Doina, den santana protestant caminda su mama y su tata ta dera. Sr. Eman a expresa cu na e momentonan aki cu bo ta yega e punto aki den bo bida cu mester ta hopi conciente cu bo no a yega eynan via bo propio merito y riba propio forza.
ORANESTAD (AAN)— Club Oansa Aruba ta organisa careda di autonan miniatura entre tur e Clubnan di Aruba, tur e autonan ta ser traha di palo cu yen di creatividad. E competencia ta riba un pista special di aluminium y conecta riba computer pa wak ken ta e ganadornan.Tur mucha na Aruba hunto cu nan mayornan ta invita pa bin wak e competencianan aki den un dushi ambiente. E Grand Prix aki lo tuma lugar diasabra awor 31 di October riba canchanan di Ex Club Caribe unda awor ta, The Good Samaritan Center, e actividad lo cuminza pa 4:30 pm te cu 9:00 pm.
Despues di relato final di formador y aprobacion ministernan pa Staten
ORANJESTAD (AAN): Den presencia di nan partnernan, diabierna atardi, 30 di october a tuma luga den Fort Zoutman e huramentacion di miembronan di Gabinete Mike Eman-I. Un dia prome Gobernador a ricibi e relato final di formador cu recomendacion di candidatonan pa minister. Diabierna mainta Gobernador a ricibi aprobacion di Parlamento pa retiro di e ministernan actual y instalacion di e ministernan nobo. E proceso a sigui diabierna merdia cu e cambio di gobierno, na momento cu Gobernador a firma e decretonan di retiro y instalacion.
Un dia amargo den biba
ORANJESTAD.(AAN); Ayera ora cu a bira conoci cu autoridad a pone man riba “Poentje” el a cay manera un baño frieuw..Manera ta conoci cu e cuidadano Cluadus Philips.a bira victima di ladronicia y kiebro na su residencia. Un dolor pa tur esnan cu a yega di bira victima di ladron esaki e tambe a sinti como un ser humano Corectamante el a entrega denuncia oficial y el a publica den Diario hasta ilustra cu fotnan di aentre otro e articulonan cu a wordo hortanan su cas.
ORANJESTAD(AAN)– :E homber riba e foto aki a keda deteni pa polis despues cu a hala su atencion na mas cu un ocasion. E tabata presente riba su bicicleta banda di e actividad di e ministernan nobo. Durante e actividad aki parce el a bai mucho cerca cu su bicicleta y te hasta a stroba esnan cu tabata transmitiendo. A hala su atencion y polis a core cune. Na final el a bolbe y un biaha mas a cuminsa busca problema. Polis a pase un klop levemente na su atras y el a sali core cu bicicleta sin luz.
Segun ex Minister di Salubridad,
ORANJESTAD(AAN): Durante un conferencia di prensa, a puntra ex Minister di Salubridad Booshi Wever, su pensamentonan riba e hecho cu Cardiologo Casper Lacle a gana su caso contra AZV recientemente.El a bisa cu mester cumpli cu e sentencia, apesar cu semper e ta hopi critico pa loke ta e sentencianan aki.Wever a bisa cu e ta bira manera un disco raya, ora cu cada vez hueznan ta tuma decisionnan hopi straño.
ORANJESTAD.(AAN):– Tabata pasa di mey anochi cu polisnan atento y cu bon oido, na haltura di Oriental Bar Restaurant, a scucha cantamento di tire. Chofer di un auto ta rascal tire riba caminda publico bayendo direccion pariba den L.G. Smith Boulevard. Despues di un rato e mesun polis a bolbe scucha rascamento tire y a wak tambe con e auto a zig zag bay na man robez, subi, para mitar riba acera. E polis a acerca e chofer pa atende riba su irresponsabilidad pa e forma cu e ta stuur su auto riba caminda publico.
Segun Booshi Wever,
ORANJESTAD(AAN): Diahuebs durante conferencia di prensa duna pa ex Minister Booshi Wever, a puntre con a para cu e proyecto di Dump y el a splica cu dia 17 di Juli esnan encarga cu e proyecto a entrega e prome fase dia 17 di Juli y cu e ta contento con tur cos ta bayendo.
El a bisa cu el a firma un ‘letter of intent’ cu nan na unda a bisa cu si nan cumpli cu e otro requisitonan cu tin den e contract, lo por cuminza papia riba e di dos fase.
ORANJESTAD(AAN):Recientemente na corte di husticia a tuma lugar un caso den cual un agente policial a wordo acusa di maltrata su pareha, menaza su bisiña y falsificacion di un procesverbal.
Ta asina cu O.D durante un shift di anochi e agente policial lo a gana su wachtcommandant cu el a bay cumpra cuminda, pero el a bay para cu su auto na veld cerca di warda di polis di Santa Cruz cu un mucha muher cu no tabata sa pareha.Tabata alrededor di 3:30 di marduga cu e polis tabata cu e muher na e veld y otro muher a pasa wak e auto di polis cu luz paga eynan y a haya esaki straño.


text:
WILLEMSTAD – Awe djasabra 07 di yuni 2014, pa 6′or atardi, den Rio lounge & Sports bar, ta tuma lugá e ya tradishonal premiashon deportista di luna korespondiente na luna di mei 2014
- Awe 07 di yuni ta tuma lugá premiashon deportista di luna mei 2014 »
- Lewis Hamilton ta gana e premio di Malasia »
- Venezuela a konfirmá nan partisipashon na ‘Drag Fest 2014′ »
- Trabounan ta sigui den Full Swing riba Pista di Drag na Ronde Klip »
- Santo Domingo pa prome bia lo partisipa na Kòrsou su “Drag Fest 2014″ »
WILLEMSTAD - Pa di tres aña konsekutivo, e organisashon Little Entertainment ta organisa e tan fama i gusta Demolition Derby. Esaki ta e aktividat ku autonan bieuw ku no ta kore
SEPANG/Malasia – E ingles Lewis Hamilton (Mercedes) ta logra gana e Gran Premio de Malasia ku enorme outoridat. Esaki tabata e di dos prueba di e Mundial di Formula Un, ku
WILLEMSTAD – Hermana pais Venezuela for di aña pasa ta armando un delegashon hopi grandi pa bin partisipá na e
WILLEMSTAD – FAC, Fundashon Autosport Curaçao i su Komishon Organisadó a tuma e batuta over den 2014 pa tantu Kareda
WILLEMSTAD – Durante fin di siman di San Valentino a drenta konfirmashon di partisipashon na e kareda nan di drag
WILLEMSTAD – FAC, Fundashon Autosport Curaçao i su Komishon Organisadó ta tuma e batuta over den 2014 pa tantu Kareda
WILLEMSTAD – FAC, Fundashon Autosport Curaçao i su Komishon Organisadó ta tuma e batuta over den 2014 pa tantu Kareda
PARIS/Fransia – E dòkternan ku ta atendiendo ku e eks kampion di mundu di fórmula Un Michael Schumacher a kuminsá


text:
2009-01-21 Rector Magnificus ta splika su punto di bista
19 di yanüari 2009.
Den karta na empleadonan di UNA
Rector Magnificus ta splika su punto di bista
WILLEMSTAD – Den un karta ku el a dirigí awe na tur empleado di Universidat Nashonal di Antia (UNA), Rector Magnificus prof. dr. Jeanne de Bruijn a splika klaramente ku e no ta ambishoná un didos término den e funshon ei i ku for di siman pasá el a pone su funshon na disposishon di e Hunta di Supervishon di UNA. Tanten ku e Hunta no tuma niun otro desishon, ta keda den funshon i e ta sigui traha normalmente.
Señora De Bruijn ta splika ku e no ke laga UNA na kaya i ku e ke sigui kontribuí na algun meta ku a palabrá kuné dia ku nan a busk’é pa e bin tuma rienda na UNA. Esei tabata mas bien pa e bin traha riba e terenonan di akreditashon (halsa valides di diplomanan di UNA), kurso nobo i internashonalisashon (perkurá pa UNA su reputashon haña rekonosementu internashonal). No mas ku siman pasá el a eksperensiá durante selebrashon di e di-30 aniversario di UNA kuantu forsa positivo ta aktivo ketu bai na UNA.
Pa UNA por logra e metanan ku el a pone su dilanti pa kumpli ku studiantenan, nivel haltu di enseñansa i investigashon sientífiko di nivel, e Rector ta suprayá ku tabata nesesario pa tuma medida enkuanto e relashon ku Curises i den e mesun rosea den SEF (e fakultat sosial ekonómiko). For di añanan ’90 a sali diferente rapòrt tokante e problemanan ku a surgi entre Curises i UNA i tur ta papia palabra kla. Den e dos añanan i mei ku e ta na UNA, el a sinti ku ta yega un momento ku e relashon aki ta yega na su fin, pasobra kada biaha e tabata topa esaki den su kaminda, loke tabata strob’é di traha na akreditashon, kurso nobo, investigashon i internashonalisashon. Den esaki el a referí na dos remitido di señora Els van Capelle den Antilliaans Dagblad, na sèptèmber i na e luna aki, ku a dal e klabu riba su kabes.
Despues di hopi diálogo, deliberashon i konsiderashon, na dado momento Hunta di Supervishon a pone un punto tras di e relashon ku Curises. E mes, den su funshon di Rector, a aktua segun su konsenshi i a aktua a base di su responsabilidat na interes di e universidat Antiano kaminda mester tin un ambiente sano i studioso pa por logra lo máksimo ku e studiantenan; kaminda e studiantenan sa ku nan diploma ta rekonosé pafó di Kòrsou tambe; kaminda ta hasi investigashon sientífiko, i kaminda komunidat mes ta piki e frutanan di e talentonan ku e ta produsí.
E Rector a nota ku e diskushonnan públiko tokante e situashonnan ku a surgi na UNA i sigur e forma ku medionan di komunikashon tabata reportá di esei tabata hopi fuerte. Nan no a vasilá pa apliká spekulashon, mitar bèrdat i kosnan inkorekto – i pa bringa kontra esei ta masha difísil, e ta kansa hende i e ta motibu pa hopi prekupashon. Di otro banda, tabatin elementonan positivo tambe, manera ku nan ta rekonosé nos universidat komo un instituto di interes nashonal. Nan a ripará tambe hopi sosten for di komunidat pa e pasonan ku a tuma, ni maske ku riba tereno personal e efektonan ta di lamentá. E interes mas ayá ta esun pa garantisá e studiantenan i nan mayornan un klima apropiá pa enseñansa avansá i transparensia riba tur nivel. Den esei no tin espasio pa niun sorto di konflikto di interes, ni pa tareanan den banda loke ta bai a kosto di e dedikashon na trabou pa UNA.
“Ta mi speransa ku tur e desaroyonan nesesario ku nos ta aden diki-diki awor aki, finalmente lo kontribuí na un universidat fuerte kaminda ta dushi pa traha, hasi investigashon i studia”, asina señora De Bruijn a skirbi. Pa evitá kualke malkomprendementu, el a agregá ku e no a haña su retiro, e no a tuma retiro i e no a bandoná UNA tampoko. E ta sigui hasi su trabou. Huntu ku Hunta di Supervishon ta wak kon ta sigui riba e kaminda aki.


text:
2008-05-20 Kampeonato Korsou 2008
YURI KONTER PA DI DOS AÑA SIGUÍ TA TITULÁ
KAMPEON DI KÒRSOU RIBA FLORETE
Djadumingu último 19 di mei 2008 Federashon di Esgrima di Kòrsou a tene su di dos kampeonato senior riba e arma florete. A presentá 14 esgrimista, 7 hende hòmber i 7 hende muhé. Gran mayoría di e esgrmistanan tabata hoben. Solamente dos dama tabata riba 21 aña. E biaha aki e kampeonato a konta ku hopi kara nobo. Entusiasmá dor di e eksitoso promoshon di esgrima ku e torneo internashonal di esgrima luná pasá, no menos ku 8 debutante a partisipá, 5 dama i 3 hende hòmber.
A tene e kampeonato femenino i e kampeonato maskulino riba dos pista bou di guía di e arbitronan Lionel Smith i Raymond Jessurun. E promé buelta tabata un buelta di pul den kual kada esgrimista mester a klasifiká pa e buelta di eliminashon direkto te final.
FLORETE MASKULINO
KLASIFIKASHON DESPUES DI PROME BUELTA
Yuri Konter tabata invikto na e promé lugá riba tabla di posishon ku 6 partido ganá.
Bryan Betrian a posisihoná na di dos lugá ku 5 partido ganá 1 pèrdí.
Jairo Jessurun na di tres lugá ku 3 partido ganá 3 pèrdí ku 23 toke duná 20 risibí.
Joshua Concincion e debutante di 15 aña tambe tabatin 3 partido ganá i 3 partido pèrdí pero ku 18 toke duná 23 risibí a posishoná na e di 4 lugá riba e tabla di posisihon.
E hoben debutante Kito Marugg ku ta seka di kumpli 13 aña di edat a posishoná na di 5 lugá ku 2 partido ganá. Arion Hasselmeyer a posishoná na di 6 lugá ku 1 partido ganá 5 pèrdí i Jean Carlos Jessurun na di 7 lugá ku niun partido ganá.
KUART FINAL
E tres promé esgrimistanan riba tabla di posishon a mantené nan posisihon riba e tabla di posisihon despues di kuart final. Bryan Betrian a gana di Jean Carlos Jessurun ku skor di 15-5. Jairo Jessurun a gana di Arion Hasselmeyer ju skor di … Joshua Concincion sí no a logra di mantené su di kuater lugá riba e tabla di posishon ora ku el a pèrdè kontra Kito Marugg ku skor di 15-4.
SEMI-FINAL
Yuri Konter a gana su partido kontra Kito Marugg ku skor di 15-4 sigurando asina su pase pa final. Bryan Betrian a vense Jairo Jessurun ku skor di 15-12 pa asina e bai topa ku Yuri Konter den final pa diskutí e medaya di oro.
FINAL
E partido di final a resultá un partido ku a bai tres round di tres minuto ya ku niun di dos esgrimistanan no kier a duna ganá. Pero tabata Yuri Konter ku finalmente a demonstrá su superioridat konkistando e titulo di Kampeon di Kòrsou pa di dos aña siguí. Ku skor di 15-7 el a vense Bryan Betrian ku mester a keda konforme ku e di dos lugá komo supkampeon di Korsou 2008 riba florete. Mester remarká ku e dos hobennan aki tambe a titulá kampeon i supkampeon di Kòrsou riba e arma di sabel dos siman pasá.
Cuartos de final
Tercer lugar
Clasificación general final
PRÓKSIMO KAMPEONATO DI KÒRSOU DIA 25 DI MEI RIBA SPADA
E siguiente Kampeonato di Kòrsou ta riba e arma di spada i lo tuma lugá otro siman djadumingu dia 25 di mei 10 or den Sala di Gymnastiek di Mgr. Zwijssencollege.


text:
Papiamentu a kuminsá eksistí na Kabo Verde i no na Antia ulandes mes manera hopi hende ta kere. Esaki ta un dje konklushonnan mas importante ku lingwista Bart Jacobs a saka den su tésis tokante oríhen di Papiamentu. Resientemente el a doktorá riba e tópiko akí na e universidat aleman yamá Ludwig-Maximilians na siudat München.
Ku su investigashon linwístiko ku el a formulá den su tésis titulá 'The Origins of Papiamentu: Linguistic and Historical Ties with Upper Guinea', Jacobs a konfirmá loke eskritor Frank Martinus Arion a skibi for di 1996 den su disertashon, esta: ku Papiamentu ta bin di kaboverdiano.
Lenga krioyo
Tres aña largu Bart Jacobs a studia e relashon istóriko-lingwístiko di Papiamentu ku e lenga krioyo portugues ku ta papia na Islanan kaboverdiano i na Guinee-Bissao na Afrika.
E lingwista tin muchu mas instrumento na su disposishon - asina e ta splika - 'mas dikshonario' i e por a hasi un estudio mas sistemátiko kompará ku Arion e tempu ei. "Pero su hipótesis básiko tabata korekto. No tabata un mito sino realidat. Den mi disertashon e ta haña e credits ku e meresé."
'Ta'
Jacobs ta splika ku sobretodo den gramátika por mira e vínkulo entre e dos idiomanan. Frasenan manera 'Unda nos ta bai' por pasa literalmente pa kaboverdiano, ku ta bisa 'Unde nos ta bai'. Palabranan ku ta uza diariamente, manera 'hòmber' òf 'muhé', sí ta mas difísil di konvertí, segun Jacobs.
E vínkulo entre Papiamentu i Kaboverdiano krioyo a forma den e di dos parti di siglo 17, tempu ku tabata transportá katibu ku barku for di Islanan kaboverdiano pa Antias ulandes, loke ta splika e semehansa grandi dje dos idiomanan, segun e lingwista.
Pa awóraki no por tradusí e tésis di Jacobs na papiamentu. Tempu ku e lingwista kurasoleño Arion a doktorá, e mes a tradusí su estudio na papiamentu. Bart Jacobs ta spera sí ku algun dia esaki lo sosodé ku su tésis tambe.


text:
APÈNDIKS
“Alma” i “Spiritu”—Kiko e Palabranan Aki Ta Nifiká Realmente?
ORA bo tende e palabranan “alma” i “spiritu,” kiko ta bin na bo mente? Hopi hende ta kere ku e palabranan aki ta nifiká un kos invisibel i inmortal ku ta eksistí den nos. Nan ta pensa ku ora un hende muri e parti invisibel aki ta bandoná e kurpa i ta sigui biba. Siendo ku e kreensia aki ta reina kasi tur kaminda, hopi hende ta keda sorprendí ora nan haña sa ku Beibel definitivamente no ta siña esei. Pues anto, segun e Palabra di Dios kiko ta alma i kiko ta spiritu?
“ALMA” MANERA E TA SER USÁ DEN BEIBEL
Promé, laga nos konsiderá alma. Kisas bo ta kòrda ku originalmente nan a skirbi Beibel prinsipalmente na hebreo ku griego. Ora ku e eskritornan di Beibel a skirbi tokante alma, nan a usa e palabra hebreo né·fesh òf e palabra griego psy·khé. E dos palabranan aki ta aparesé mas ku 800 biaha den e Skritura, i e Tradukshon di Mundu Nobo konsistentemente ta tradusí nan komo “alma.” Miéntras ku tin biaha Beibelnan na papiamentu ta tradusí e dos palabranan ei komo “alma,” nan ta usa otro ekspreshonnan tambe, manera por ehèmpel “persona,” “bestia,” “bida” i “ser bibu.” Sin embargo, ora bo analisá e manera ku né·fesh i psy·khé ta ser usá den Beibel, ta bira bisto ku e palabranan aki básikamente ta referí na (1) hende, (2) bestia òf (3) e bida ku un persona òf bestia tin. Laga nos konsiderá algun teksto bíbliko ku ta trese dilanti e tres diferente nifikashonnan aki.
Hende. “Den e dianan di Noe…ocho persona [psy·khé], a wòrdu hibá sano i salvo dor di e awa.” (1 Pedro 3:20) Aki a tradusí e palabra griego psy·khé komo persona: Noe, su kasá, su tres yu hòmbernan i nan kasá. Eksodo 16:16 ta menshoná instrukshon ku Dios a duna e israelitanan relashoná ku rekohementu di mana. El a bisa nan: “Rekohé di dje…segun e kantidat di persona [né·fesh] ku kada un di boso tin den su tènt.” Pues e kantidat di mana ku nan mester a rekohé tabata basá riba e kantidat di persona den kada famia. Algun ehèmpel bíbliko mas kaminda a tradusí e palabranan né·fesh i psy·khé komo persona òf hende nos ta haña na Génesis 46:18; Josué 11:11; Echonan 27:37; i Romanonan 13:1.
Bestia. Den Beibel su relato di kreashon nos ta lesa: “E ora ei Dios a bisa: ‘Laga e awanan abundá ku kantidat di ser bibu [né·fesh], i laga paranan bula riba tera na e firmamentu habrí di e shelunan.’ E ora ei Dios a bisa: ‘Laga e tera produsí sernan bibu [né·fesh] segun nan sorto: bestia di kria i bestia ku ta lastra i bestia di mondi segun nan sorto’; i asina tabata.” (Génesis 1:20, 24) Den e pasashi aki, Beibel ta usa e mesun palabra hebreo né·fesh pa referí na piská, bestia di kria i bestia di mondi. Para i otro bestia Beibel ta yama né·fesh na Génesis 9:10; Levítiko 11:46; i Numbernan 31:28.
Bida komo un persona. Tin biaha e palabra alma (né·fesh òf psy·khé) ta nifiká un hende su bida komo persona. E Lei di Yehova a deklará: “Ma si tin otro daño, e ora ei bo mester pone komo kastigu bida [né·fesh] pa bida.” (Eksodo 21:23) Pues, den kaso di un aksidente fatal ta ki pago mester a hasi? Mester a remplasá e pèrdida di un bida ku un otro bida. Mas promé ku esei, ora ku Raquel tabata duna lus na su yu hòmber Benjamin, Raquel “su alma [né·fesh] tabata sali (pasobra el a muri).” (Génesis 35:16-19) Raquel a pèrdè su bida na e okashon ei. Konsiderá tambe e palabranan di Hesus: “Ami ta e bon wardadó; e bon wardadó ta duna su bida [psy·khé] pa e karnénan.” (Juan 10:11) Hesus a duna su psy·khé òf bida na fabor di humanidat. Den e pasashinan aki di Beibel, e palabranan né·fesh i psy·khé klaramente ta referí na un hende su bida komo persona. Lo bo haña mas ehèmpel di e nifikashon aki di né·fesh i psy·khé na 1 Reinan 17:17-23; Mateo 10:39; Juan 15:13; i 1 Juan 3:16.
Un estudio mas profundo di e Palabra di Dios lo mustra bo ku den henter e Beibel ningun kaminda e palabranan “inmortal” òf “eterno” ta ligá ku e palabranan né·fesh i psy·khé. Mas bien e Skritura ta deklará ku alma òf né·fesh ta mortal, es desir, ku e ta muri. (Ezekiel 18:4) P’esei, segun Beibel un persona ku a muri ta un né·fesh morto i no tin ningun parti di dje ku ta keda na bida.—Eklesiastés 9:5, 10.
LOKE E “SPIRITU” TA
Awor laga nos konsiderá Beibel su uso di e ekspreshon “spiritu.” Tin hende ta pensa ku “spiritu” simplemente ta un otro palabra pa “alma.” Ma esei no ta e kaso. Beibel ta mustra bon kla ku “spiritu” i “alma” ta referí na dos kos distinto. Kon nan ta diferensiá di otro?
Eskritornan di Beibel a usa e palabra hebreo rú·ag i e palabra griego pnéu·ma ora nan tabata skirbi tokante e “spiritu.” Algun Beibel ta tradusí e dos palabranan ei tambe komo bida, rosea òf rosea di bida. E idiomanan original di Beibel ta mustra ku rú·ag i pnéu·ma ta e forsa aktivo di bida ku tin den kriaturanan terenal. Por ehèmpel, Santiago 2:26 ta remarká ku “e kurpa sin spiritu [pnéu·ma] ta morto.” Pues anto, den e versíkulo aki pnéu·ma ta referí na e loke ta duna bida na un kurpa. Sin e spiritu, e kurpa ta morto. P’esei Beibel Santu ta tradusí e palabra rú·ag no solamente komo “spiritu” sino tambe komo “rosea di bida.” Por ehèmpel, relashoná ku e Diluvio den tempu di Noe, Dios a bisa: “Ami ta bai trese un diluvio di awa riba tera, pa destruí tur karni, ku tin e rosea di bida [rú·ag], for di bou di shelu.” (Génesis 6:17; 7:15, 22) “Spiritu” ta referí pues na un forsa invisibel (e chispa di bida) ku ta duna bida na tur kriatura bibu.
Alma i spiritu no ta meskos. E kurpa tin mester di e forsa di bida [rú·ag òf pnéu·ma] kasi den mesun manera ku un radio tin mester di koriente: pa e por funshoná. Pa ilustrá esaki mas aleu, pensa riba un radio portátil. Ora bo hinka bateria den e radio i bo send’é, e karga, òf koriente, ku tin wardá den e baterianan ta duna e radio bida, na moda di papia. Sin embargo, sin bateria, e radio ta morto. Meskos ta konta pa otro tipo di radio ora ku bo saka e stèker for di koriente. Di mesun manera, e spiritu ta e forsa ku ta duna nos kurpa bida. Anto meskos ku koriente, e spiritu no tin sintimentu ni e no por pensa. E ta un forsa impersonal. Pero sin e spiritu ei, òf forsa di bida, nos kurpa “ta muri i ta bolbe bira stòf,” manera e salmista a deklará.—Salmo 104:29.
Papiando di hende su morto, Eklesiastés 12:7 ta deklará: “E stòf [di su kurpa] lo bolbe na e tera ku el a bin for di dje, i e spiritu lo bolbe na Dios, kende a duna esaki.” Ora e spiritu, òf forsa di bida, bandoná e kurpa, e kurpa ta muri i ta bolbe na e tera for di kua el a bin. Asina tambe e forsa di bida ta bolbe na Dios, for di ken el a bin. (Jòb 34:14, 15, NW; Salmo 36:9) Esaki no ta nifiká ku e forsa di bida literalmente ta bai shelu. Mas bien, e ta nifiká ku ora un persona muri, kualke speransa di un bida den futuro ta dependé di Yehova Dios. Su bida ta den Dios su man na moda di papia. Ta solamente pa medio di e poder di Dios un persona por haña su spiritu òf forsa di bida bèk di manera ku e por bolbe biba.
Ta un gran konsuelo pa sa ku esaki ta presis loke Dios ta bai hasi pa tur ku ta sosegá “den graf”! (Juan 5:28, 29) Ora e resurekshon mester tuma lugá, Yehova lo forma un kurpa nobo pa e persona ku ta drumí den morto i ta duna e kurpa bida bèk dor di hinka spiritu òf forsa di bida den dje. Ki un dia di alegria esei lo ta!
Si bo ta deseá di siña mas tokante e manera ku Beibel ta usa e ekspreshonnan “alma” i “spiritu”, lo bo por haña informashon balioso den e foyeto Kico Ta Sosodé cu Nos ora Nos Muri? i den e buki Rasonamentu for di e Skritura na spañó, página 32-6 i 136-40, ámbos publiká dor di Testigunan di Yehova.


text:
BEISBOL – E temporada di beisbòl liga grandi, meskos liga menor, tambe na Mexico, Hapon i Taiwan, a kontinuá ayera i deportivo360 ta trese e prestashon di nos hóbennan durante
BEISBOL – E temporada di beisbòl liga grandi, meskos liga menor, tambe na Mexico, Hapon i Taiwan, a kontinuá ayera i deportivo360 ta trese e prestashon di nos hóbennan durante e
BEISBOL – E temporada di beisbòl liga grandi, meskos liga menor, tambe na Mexico, Hapon i Taiwan, a kontinuá den fin disiman i deportivo360 ta trese e prestashon di nos hóbennan
TEXAS – Sigur un notisia lamentabel ku a keda publika ayera ta e echo ku e pelotero Jurickson Profar lo
CINCINNATI – E ekipo di beisbòl liga grandi Cincinnati Reds ayera djamars a yega na un akuerdo di liga menor
BEISBOL – E temporada di beisbòl liga grandi, meskos liga menor, tambe na Mexico, Hapon i Taiwan, a kontinuá ayera
BEISBOL – E temporada di beisbòl liga grandi, meskos liga menor, tambe na Mexico, Hapon i Taiwan, a kontinuá ayera
BEISBOL – E temporada di beisbòl liga grandi, meskos liga menor, tambe na Mexico, Hapon i Taiwan, a kontinuá ayera
BEISBOL – E temporada di beisbòl liga grandi, meskos liga menor, tambe na Mexico, Hapon i Taiwan, a kontinuá ayera


text:
WILLEMSTAD – E Kampionato 2014 di Sòftbòl Slowpitch di Liga 50 dediká na Angel Ramirez a kontinuá den wikènt tras di lomba ku partidonan di hopi kareda i nos tin p’abo e resultadonan.
Aki e resultadonan di Liga 50 di djasabra 14 yüni último.
Den e promé partido e ekipo di Sharks ta pasa pèrta riba Sluggers den un wega ku a bai tied break I den di 2, Sluggers a keda den tereno ku skor di 7 pa 6.
Pa Sharks - 7 kareda, 9 hit & 6 eror, picher ganadó Richard Albertsz, mihó bate tabata Francis Poulina di 4-3. Pa Sluggers – 6 kareda, 8 hit & 5 eror, picher pèrdèdó Eldred Bakker, mihó bate Ulvic Kirindongo & Ramon Moreta di 3-2.
Artemisia ta gana Pitufos ku skor di 10 pa 3
Pa Artemisia – 10 kareda, 9 hit & 3 eror, picher ganadó Lesley Martina, mihó bate Sherwin Floranus & Franklin Frans di 3-2. Pa Pitufos - 3 kareda, 6 hit & 6 eror picher pèrdèdó Sherwin Lourens, mihó bate Gwendell St. Jago di 2-2
Cat Power ta gana Ban Serio ku skor di 9 pa 6
Pa Cat Power - 9 kareda, 6 hit & 4 eror, picher ganadó Anthony Pieter, mihó bate Rudsel Poulina di 2-2. Pa Ban Serio - 6 kareda, 6 hit & 7 eror, picher pèrdèdó Willem Felicia, mihó bate Edaine Cannister di 3-2.
Jaws ta gana Marlins ku skor di 10 pa 5
Pa Jaws – 10 kareda, 9 hit & 1 eror, picher ganadó Wilfred File, mihó bate Remick Bernadina di 3-2. Pa Marlins 5 kareda, 6 hit & 4 eror, picher pèrdèdó Siegfried Lopez,
mihó bate Sendly Reina di 2-2, Homerun Sendly Reina (promé homerun over de fence)


text:
ORANJESTAD/Aruba – Meimei di tur e situashon tenso ku tabatin den prizòn KIA na Aruba últimamente, dos prezu ku tabatin problema ku otro a bringa i asta kòrta otro. E
- Eman: Ulanda a bisa Gobernador ku si e firma e presupuesto lo ser’é »
- Gobernador ta hasi periodo di investigashon mas kòrtiku »
- Promé minister Eman: “Over my dead body” »
- Speshalistanan ta rekomendando Mike Eman pa para wèlga di hamber »
- Promé minister Eman a pidi minister Irausquin rekonsiderá su retiro »
ORANJESTAD/Aruba – Polis tin e situashon den e área di KIA bou di kòntròl, asina alto komisario di polis Dolfi Richardson ta informá. For di mas atardi polis a haña
ORANJESTAD/Aruba – Polis na Aruba ta pidi búskeda di e dos prezunan ku djaluna mainta a hui for di e prizòn di KIA na Santu di patia. Tabata djaluna mardugá
ORANJESTAD/Aruba – Un akshon di reskate formal tabatin djaluna atardi na kabes di Aruba, despues ku dos sambuyadó tabata pidi
ORANJESTAD – Dos prezu djaluna mainta a logra hui for di prizòn na Aruba. Ta konsiderá e dos prezunan aki
ORANJESTAD/Aruba – Un hòmber djamars atardi despues di un diskushon, a kòrta un dama ku machete, pa despues el a
ORANJESTAD/Aruba – Un aksidente serio a tuma lugá riba Driemasterstraat entre un outo di famia i un skuer, den kual
ORANJESTAD – Un kandela basta formal a destruí un kuarto ku ta konstruí di zim na Bubali por kompleto. Polis
ORANJESTAD/Aruba – Polisnan a detené shofùr di un vehíkulo ku a okashoná aksidente debí ku e tabata bou di influensia


text:
Karibe
Notisia Nobo:
- Trabounan ta bai kuminsá pa drecha Vèlt di MONTAB »
- WHO: Oropa lo no skapa di Ebola »
- Shamiro Anita den Konkurso Internashonal Online na Spaño. »
- ADECK den Bario na Sentro di Bario Janwe. »
- E team di Flow ta selebrá dia di Columbus ku komunidat! »
- MUNDU NO TA WARDA RIBA NOS: KORSOU MESTER HASI ESKOHO. »
- Dutch Caribbean Youth Tournament a ranka sali »
- FLOHERA MENTAL. »
- Oostpunt ta importante pa tur hende na Kòrsou. »
- Römerschool a selebrá dia di maestro ku maestronan i alumnonan. »
- GEORGETOWN - Ménos ku 24 ora despues ku Barbados a deklará alertá despues di un oumento di gastroenteritis riba e isla, outoridatnan di salú na Guyana a bisa nan ta sigui informenan di un brote di e infekshon di e 'slijmvlies'...
- PARAMARIBO - Presidente Desi Bouterse di Sürnam ta bai mañan mainta Venezuela pa asistí na e entiero di Hugo Chávez. E ta bai pa e mustra e último tributo na, "Un gran lider." Esaki Bouterse a bisa awe durante un konferens...
- PARAMARIBO – Djabièrnè lo ta un dia nashonal di rou na Sürnam pa motibu di fayesementu di presidente venesolano Hugo Chávez. Na tur edifisio di estado, tur skol i tur barku lo tin bandera kologá na mitar for di 6’or di ma...
- Varios disturbio ku no ta wordu publika na televishon ta tumando luga na Venezuela. Esaki ta unu saka pa e periodista Colombiana Carmen Andrea Rengifo. Carmen a wordu agredi tambe pa e multitud....
- CASTRIES – Awe lidernan di komunidat karibense a mustra atenshon na presidente Hugo Chávez ku a fayesé ayera despues di un bataya basta largu kontra kanser. - Promé Minister di St.Lucia Kenny Anthony a bi...
- ST. JOHN’S – Fondo Monetario Internashonal (IMF) a bisa ku Antigua i Barbuda a progresá di un manera signifikante pa loke ta trata nan meta di e programa di konsolidashon fiskal i e echo ku nan a redusí nan debe. IMF ta sper...
- CARACAS - Siguiendo riba e deklarashon di Villegas ku el a bisa ‘en cadena’ ayera, Chávez su situashon ta unu di gravedat. Vise presidente di Venezuela, Nicolás Maduro a pone un reunion di último ora debí na e situashon gr...
- WILLEMSTAD - Curaçao was recently the hosting country for the Capacity Caribbean Conference 2013 which was held at the Santa Barbara Beach & Golf Resort on February 13 & 14. The conference was organized by Capacity Confer...
- CARACAS - Despues di simannan di notisia tokante Chávez su salú, miéntras niun hende no sa ku eksaktitut kon su situashon ta, awor tin un komunikado ku a sali tokante esaki. E siman akí diferente notisia tokante oposishon ...
- Informashon insistente for di Panama ta bisa ku Presidente Chavez lo ta "brain dead” for di 30 di December aña pasa i ta biba riba mashin. Awor ta bisa ku a deskonekta e mashin pa via di ordu di su yunan 4 dia pasa. Si Chavez a...


text:
FUTBOL MERIKANO – E postemporada di NFL a inisia i mester remarka ku e enkuentronan ku a tuma lugá pa loke ta e ronda di ‘wildcard’ tabata sumamente interesante.
Tres enkuentro a finalisá ku diferensha di ménos ku tres punto.
E enkuentro entre e ekipo di Saints di New Orleans i e ekipo Eagles di Philadelphia tabata unu no apto pa hende ku kurason debil.
E ekipo di Saints den e último hugada di e enkuentro, pèrdí 23-24, pa medio di e hungadó Shayne Graham, kende apénas 2 siman pasá a firma ku e ekipo Saints, ta anotá un gol for di un distansha di 32 yarda pa duna Saints e viktoria den pitu 26-24 riba Philadelphia.
E resultadonan di e rònt di wildcard:
E Weganan divishonal ta start djasabra awor ku e siguiente enkuentronan:


text:
WILLEMSTAD – E torneo di dama 35+ ku pa basta aña ta tuma lugá na Frank Curiel Ballpark for di 30 yanüari 2014 tin un otro konsepto i nòmber. E
WILLEMSTAD – Liber pa liber Suka van Gurp e mihó sòftbolista di Kòrsou su era moderno, ta sigui marka pouta na Merka. E hóben Suka van Gurp ta bira e
WILLEMSTAD - The Champions Softball League/LUT ta den full swing i ta invitá tur fanatiko i amante nan di sòftbòl pa bin disfrutá di nos weganan di sòftbòl riba bon nivel
WILLEMSTAD – E wikent aki lo no bai tin partidonan di sòftbòl na Suvek Ballpark,tantu Liga Amstel di djasabra i
WILLEMSTAD - E kampionato di softball di The Champions Softball League/LUT a kontinuá den full swing djaweps, djabièrnè, djasabra I
WILLEMSTAD – Liga Amstel lo no tin wega djasabra 31 di mei dor ku nos tur lo ta na Bonaire
WILLEMSTAD - E di dos torneo di tènis hubenil den e siklo di ranking tambe tabata un éksito. Un total di
WILLEMSTAD.- E kampionato di sòfbòl Liga 50 dediká na Angel Ramirez tabatin su kontinuashon djasabra pasa na Cirilio Chirino ku
WILLEMSTAD – Direktiva di The Champions Softball League/Liga Uni Tur kier a hasi un rektifikashon I aklará ku The Champions


text:
BASKET – E kampionato di basketbòl NBA a kontinuá ayera djasabra 18 di yanüari ku otro kalendario ku diferente enkuentro programá.
Den loke tabata un di e weganan hopi emoshonante, tabata e enkuentro entre Miami Heat i e ekipo Charlotte Bobcats ku mester a keda definí den tempu èkstra. E enkuentro a yega su tempu reglamentario empatá na 90 punto i mester a bai tempu èkstra i akinan e ekipo di Miami a sa di anotá 14 punto miéntras ku Charlotte a anotá únikamente 6 punto i e enkuentro ta finalisá 104 pa 96 na fabor di Miami.
Pa Miami Le Bron James a anotá 34 punto miéntras ku e hungadó Jefferson a anotá 22 punto den kousa pèrdí pa Bobcats.


text:
SIUDAT DI MEXICO/Mexico – Figuranan di rònt mundu ta uni ku pueblo Kolombiano pa despedí di Gabriel Garcia Márquez, e outor Kolombiano ku a fayesé ayera na edat di 87 aña.
E outor kolombiano a skibi basta di Kòrsou i islanan di eks Antia Hulandes den diferente obra, inkluyendo den ‘Cien anos de soledad.’ Ta Garcia Márquez, a yega di bisa yen ironia tokante nos suidat ‘Mi stima Amsterdam asina tantu pasombra e parse Willemstad.’ Den su novela ‘ Crónica de una muerte anunciada’ un mulata nasé na Kòrsou ta paresé.
Presidènt Juan Manuel Santos di Colombia i Presidènt Barack Obama a alabá Marquez su legado. Obama a bisa ku “Mundu a pèrdè un di su eskritornan vishonario di mas grandi.”
Garcia Márquez a fayesé na Mexico kaminda e tin basta aña ta biba. Su famia a plania un kremashon priva.


text:
WILLEMSTAD – Pa medio di e saki nos ta partisipá na pueblo di Kòrsou i tur fanatiko di e deporte tènis di mesa ku djasabra 22 di februari awor ta bai tuma lugá e di dos torneo hubenil di e aña aki di tènis di mesa na Sala Irene Moreno.
Pa e torneo aki e prestigioso kas di Deporte Salas Sport Shop a pone disponibel en total 10 premio ku ta enserá premio pa e number un i dos di e kuater kategorianan. Tambe un premio pa e hubenil mas disiplina i e hungadó ku mas a progresá.
E kuater kategorianan ku ta bai kompetí den dje ta U-9, U-13, U-15 i U18.
E Partisipantenan ta: Yazir Anthony, Damian Mattheeuw, Jerome da Costa, Clervin Nicolina, Ellerly i Ezechiel Bisschops, Ralph Winedt, Isan van Lamoen, Nasir Ignacio, Jorge Naranjo Silva, Christian Lee Marten, Tahir Martijn, Ingel Petronillia, Zayne Gijsbertha, Denzil Martien i Riordan Ilario
Pa medio di esaki nos kier a invitá pueblo di Korsou pa akudi i apoya nos hobennan durante di e torneo aki,
Apertura ta 10.15 di mainta i ta kalkulá ku e klousura ta pa mas o ménos 4′or di atardi.
Nos ta gradisi e prestigioso kas di Deporte Salas Sport Shop ku a pone 10 premio disponibel pa nos hobennan


text:
Compartir tu Busqueda
Videos Relacionados
Cuando pase el temblor - Soda Stereo
Soda Stereo - Cuando pase el temblor "VIDEO ORIGINAL"
Soda Stereo - Cuando Pase El Temblor (Video Oficial)
Soda Stereo MTV Unplugged ZOOM - CUANDO PASE EL TEMBLOR
Soda Stereo - Cuando Pase El Temblor
Soda stereo - cuando pase el temblor (videoclip oficial 1986)
Escucha y Descarga la mejor Musica de Cuando Pase El Temblor Soda Stereo Video Original mp3 Gratis en Linea, Musica Cuando Pase El Temblor Soda Stereo Video Original MP3 Online Free
Download Cuando Pase El Temblor Soda Stereo Video Original xd, atau dengar mp3 Cuando Pase El Temblor Soda Stereo Video Original online sebelum download mp3 tersebut. (Cuando Pase El Temblor Soda Stereo Video Original.mp3) Cuando Pase El Temblor Soda Stereo Video Original download, Cuando Pase El Temblor Soda Stereo Video Original mp3 percuma, carian Cuando Pase El Temblor Soda Stereo Video Original mp3 download, Cuando Pase El Temblor Soda Stereo Video Original music download, free mp3 Cuando Pase El Temblor Soda Stereo Video Original.


text:
EVELYN WEVER-CROES:
Lider di MEP a duna di conose cu durante tratamento di e presupuesto di medida 2014. Segun Wever-Croes: “Nos a lucha te na final, pero loke mas mi a teme, awor a bira realidad, e presupuesto di medida 2014, cu no 1 sino 18 medida, a bira realidad. E presupuesto cu ta pone nos bou curatela y cu ta bai causa hopi dolor na nos pueblo. Unico consuelo cu mi tin ta cu nos SI tabata honesto, y nos SI a hasi tur lo posibel pa evita esaki.
Mi ta hopi orguyoso riba mi equipo, e fraccion di MEP. Nos tabata critico contra e medidanan y su consequencianan cruel contra nos pueblo. Tambe nos a duna nos aporte constructivo manera semper, cu 4 mocion cu nos a entrega, di cual lamentablemente un so a wordo acepta.
Mi coleganan a traha duro riba e mocionnan, hunto cu nos fractiemedewerkers sr. gerick Croes, y mi ta orguyoso di e trabou cu a wordo desplega.
E prome mocion a wordo entrega pa sr. Glenbert Croes y tabata urgi gobierno pa para e desmantelacion di refineria. Lamentablemente fraccion di AVP a vota CONTRA, sin duna un argumento valido.
E di dos mocion a wordo entrega pa sr. Guillfred Besaril, y tabata urgi pa e anja aki aloca fondo pa nos por tin un klas di polis nobo. Sinembargo AVP no ta haya esaki necesario y a vota contra, sin duna argumento real pakiko.
E di tres mocion a wordo presenta pa colega Chris Romero, pa aumenta e ‘belastingvrije voet’ te na Afl. 30.000. Esey ta elimina belasting riba salario te na un suma di Afl. 2.500 pa luna. Y mi ta hopi orguyoso cu e mocion aki si a wordo acepta pa henter Parlamento.
Finalmente e di cuatro mocion ami mes a presente, pa nos pidi Raad van Advies un conseho despues di tur e cambionan introdusi den e presupuesto durante e reunionnan den tratamento. Gobierno ultimo momento a bin cu 26 cambio, nan mes ta viola nan ‘plafon’ di gasto di 13.50, y parlamento mester vota sin haya un conseho final.
Lamentablemente e mayoria den Parlamento a vota contra e mocion aki tambe.
Mi ta hopi orguyoso di mi coleganan Xiomara, Ady, Dangui, Glenbert, Chris y Guillfred, y e tremendo trabou cu cada un a desplega durante tratamento di presupuesto di medida 2014. Nos mester a enfrenta 13 parlamentario, 9 minister, un batayon di coordinador di AVP pa insulta nos, y sin lubida un presidente di parlamento ciega di un odio y envidia infantil contra MEP. Pero asina mes nos a resona nos voz. E resultado ta causa dolor, pasobra e medidanan ta cruel. Pero nos consuelo ta cu nos tabata honesto, den cada palabra. Mi ta hopi orguyoso di e team aki!”, Evelyn Wever-Croes a laga sa.


text:
Den un declaracion via 24ora.com, Deo Fluonia ta splica kico a pasa cune dia 8 di December 2012. E e ta acusa e polisnan di a traha setup pe. Pero no solamente polisnan, pero tambe un tal G.O., E.C., y abogado Nilo Croes. Esaki ta e declaracion di Fluonia. Deo Fluonia: Set up fracasa, pa G.O , E.C. y tambe abogado Marcolino Croes
Tuesday, 25 December 2012 13:35
Señor redactor saludos. Permitimi un espacio den bo media tan lesa aki na Aruba pa por trece un berdad dilanti, cu for di basta dia caba mester a ser haci. Mi nomber ta Deonarine Fluonia, cariñonsamente yama Deo Fluonia entre mi amigonan y tambe hende nan envidioso. Fluonia no ta hopi tin aki na Aruba, pero si tur ta Arubiano, lanta cu hopi disciplina y respet pa tur hende. For di chikito te cu na grandi nos mayornan sa di lanta nos, cu e pensamento cu si bo kier algo den bida bo mester traha pe, y nunca biba di pensa di mishi cu materialnan di otro. Ken ami mes ta.
Mi persona mes pa hopi aña no a biba na Aruba debi na mi scolnan y trainingnan professional cu mi a bai siña pe den exterior pa 12 aña largo. Mi a bin bek mi isla pa asina por comparti mi profesionaliso pa cu mi hendenan aki mes na Aruba. Aki mi ta lanta mi mes un compania, pa asina por duna servicio professional local como international, cu e meta pa aporta na e Ordo y trakilidad na Aruba. (Pro Husticia) For di hoben te cu awe den nos sanger ta core husticia y no criminal manera hendenan envidioso kier pone mustra. Con tur cos a cuminsa. Den November 2012 tabata tin un incidente cu a pasa riba tereno di (Santa Rosa )un di e clientenan di mi compania, aki mi ta wordo yama, pa por bin urgente como cu tin un trahador kier cap un otro cu machete na pia di trabow.
Aki mi persona ta atende sr Edmond Lo A Njoe conocido di polis como Moonchi di Saliña Rooi Taki. Bodyguard (sin papel) di ex Minister president cu no tey mas awe. Aki señor Moonchi a bai for di sla ora mi persona a pidie pa bandona tereno mirando cu ningun hende no kier a sigui traha mas si e ta presente pa via di su menazanan. Aki kier a purba na agredimi tambe cu cuchio, pero como cu ami si ta prepara pa tipo di actividadnan asina aki mi mester a neutralisa su persona mesora y pone pensa un rato cu su decision tabata robez contra mi persona. For di e dia aki caba e ta keda purba na terorisami y menasando mi constantemente den su hendenan y partido. Pa tur hende por sa by now Deo Fluonia no a bira berde(*A.V.P*) nunca. y tampoco no ta oportunista sin papel, mi ta traha hopi duro pa tur locual mi tin cu sodor di mi frenta. Mi ta berde (*A.V.P*) desde cu mi a nace y lo mi muri berde(*A.V.P*) cu orguyo si tin mester tambe, pero cu mi cara na laira manera un bon professional SEMPER.
Kiko a pasa 8 di December ultimo. Mas of menos 1:45 AM despues di un bunita fiesta di pasco, mi persona a dicidi pa por sigui trip den hotzone na e highrise hotel area. Aki mi a pasa mas di 3 club pa por wak ambiente y sigui pa cas. Saliendo riba caminda mi a dicidi cu drenta un hanchi bai abou pa asina por orina y sigui mi caminda, parando mi auto, cual a keda habri, como cu no ta ni 30 meter leu mi a bai orina. Cabando na orina mi ta nota dos hoben ta core hopi sospechoso, aki mi ta nota nan ta subi riba tereno di un di hotel Raddison y ta disparce. Mi ta papia cu e security di e hotel Radisson,kende tabata sacando hende landando den nan pool, notificando e cu mi a caba di mira dos hoben na careda subi nan tereno. Papiando cu e security di Radisson, ta show up un otro security di e hotel na banda, cual ta Occidental. Aki e ta notifica nos cu nan a caba di horta den su hotel cual ta Occidental.
Mesora mi a notifica e security di Raddison pa e raporta esaki di biaha na su superiornan, como sin duda lo ta e mesun guynan cu mi a wak core subi su tereno. Mi mes riba mi telefoon a yama central di polis, pa por ta presente como cu tin un caso di ladronicia cu a tuma lugar. Aki polis ta yega, mi ta papia cu nan di locual a pasa y tambe locual mi a mira. Ma termina y aki mi a bandona e caminda mi tabata para entre Raddison y Occidental hotel. E service road. Y ta sigui. Na Eagle Beach mi ta para , pa asina por bai cana riba beach y disfruta di aire dushi y e sonido di lama cual normal mi ta haci tur dia. Aki mi ta nota un van di polis cu luz grandi ta manera lusa riba mi auto, y mi a dicidi di cana bai bek wak kiko ta pasando. Aki tabata tin un solo polis mas un miembro di prensa presente cu camara den man. Y mi ta puntra si tur cos ta ok, aki mi ta wordo notifica cu nan lo ta buscando un par di hende. Straño cu mi a haya ta si, cu ora mi ta bai start pa move mi auto e agente policial ta notificami cu mi baul di auto ta habri, cual mi sa cu tabata sera na tur momento. Pero staño e tabata habri. Ma dicidi cu ta laat caba lagami bai cas numa. Riba caminda pa cas banda di e cruzada di Fatum cu Divi Divi mi ta wordo sera pa un auto di polis style di pelicula, cu ta bisami pa hala na banda cual mi a haci tambe segun ordo. Aki e polis ta pidimi pa baha for di mi auto y para dilanti esaki, cual mi a haci tambe. Den menos di 5 minuut tabata tin mas di 4 auto di polis cu a bin block rond dimi y mas cu 10 polis rond dimi y sin laga for mas di 6 miembro di prensa mi tras banda di e auto di polisnan y ami net memey. Aki mi a spanta un poco, pasobra a pensa cu un hende lo a bel bisa cu mi ta core y tambe bebe tras di stuur.
Cual porcierto full e anochi ey ta 6 glas di binja corra so mi a bebe. Na mi turno mi ta bisa un di polisnan pakiko tanto fanfaria asina aki, y pa cara di mi compania e nota bonita pa ta para asina aki manera un kens y e ta habri porta di auto di polis pa mi sinta aden patras, pa ta leeu di prensa, vooral cu gusta hunga of manda politicamente. Segun mi ta den auto di polis mi ta nota mas cu 6 polis ta bolter full den mi auto, manera hendenan cu ta busca pa ARMA a *cual mi no mester pa ta homber*. Ami semper a cana limpi, pasobra mi sa ki mi por haci pa defende mi mes tog. Dos polis ta subi den e auto cu mi ta aden y ta bai dal un bocht cumi y regresa bek na e sitio, cual pami tabata hopi straño mes. Ni un minuut para e polis cu ta na stuur ta bisami cu nan lo hiba mi auto warda di noord, y cu nan kier un declaracion dimi, di ki tur mi a haci e anochi ey. Ma a duna full mi schedule di kiko tur mi a haci y mi a sinta warda. Aki ta bin un di e hefenan y ta bisami cu mi lo keda deteni pa a cumpra cosnan horta. Wel aki mi fuse a bula, y a cuminsa haci preguntanan di con porta cumpra cosnan horta, si mi no tabata cu ningun hende. Tabata mi so direccion pa cas cu polisnan a parami. Wel esaki a hacimi haya hopi rabia na e momento ey, y nan a serami. Un bon polis a acercami bisami cu nan a serami pasobra di a haya 3 telefoon horta scondi den mi dashboard, cual no ta klop. Pasobra mi sa den mi dashboard tabata tin mi creditcard mas rijbewijs y contract di e auto so cu mi a laga atras. Nunca mi no a mira ningun otro telefoon cu no tabata esun diminan riba mi. Aka mi ta bira malo y ta bai hospital pa wordo atendi. Despues di un par di dia mi a wordo manda warda di polis bek, pa asina por caba cu e preguntanan haci na mi persona. Aki mi a keda sera inocentemente 10 dia na warda di polis perhudicando mi presencia pa cu mi clientenan. Enz.
Pasobra mi sa di locual tur a wordo bisa no ta cuadra cu e realidad. Si por a nota di hopi cos cu a wordo bisa of papia cu esaki ta full un set up pa perhudica mi persona su nomber. Na tur esnan envidioso, boso hari numa pasobra un pa un lo mi wak tur di boso yega bek cerca mi. Na e persona of personanan cu a set mi up, lo mi busca bosonan, y lo mi haya bosonan, y ora mi haya boso, lo mi siña bosonan pa no hacie cu otro mas. Eronia di bida Durante cu mi a wordo deteni, tabata tin un abogado Marcolino Croes kende tin un programa tur diasabra na radio instigando hende di, aki e persona aki como mi no a use como abogado liber paga pa gobierno, esaki a bai radio y a haci mofa di tur e susedido, sr m.croes abo e abogado di awa dushi, cu a bai purba na susha mi number na radio djis pasobra mi no a haci uzo dibo servicionan, mi ta djis lagabo pa Dios pasobra tardi of trempan lo mi topabo tog den corte supremo. Pasobra locual cu bo a haci ta un berguensa pa cu bufete di abogadonan, shame on u pa ta usa informacionnan hudicial no concreto pa por traha un programa di radio baho asina ey. Tur corant tur grabacion mi tin caba den mi bezit, y lo cuminsa cana mi camindanan legal contra tur cu a purba na perhudicami. Anochi mi ta drumi trankil pasobra mi sa mi ta limpi, di tur locual nan kier aperenta cu mi ta. Sorry pa boso tur cu a duda den mi, pero cosna asina aki di berdad ta mustrabo ta kennan di berdad ta bo amigonan. Profesionalidad ta pa semper, pero un politico corrupto NO, boso a faya boso a haya, y marca mi palabra pueblo no ta ciego mas dus buso busca tur cos numa, un muraya firme ta dificil pa tumba. Y na e pober cocainehead di G.O wak bo sombra bon pasobra asta esey ta disparce den scuridad. Danki pa e esapacio spera di por a trece claridad cu e berdad den henter e asunto orquestra aki. Deo Fluonia ta naci cla y ta teme solamente Dios tata ningun hende mas.
Husticia ta esun cu ta kere den su palabra. 7404004 of pin 26010cfa pa cualkier pregunta of servicio di proteccion certifica As the Holiday Season is upon us, we find ourselves reflecting on the past year and on those who have helped us shape our business. We value our relationship with you and look forward to working with you in the year to come. We wish you a happy holiday season and a new year filled with peace and prosperity. En estas fiestas Navideñas más que nunca,nuestros pensamientos se vuelven en agradecimiento hacia aquellos que han hecho posible nuestro progreso.Con este espíritu les decimos con sencillez pero con sinceridad,Gracias y les deseamos los Mejores Deseos para una Feliz Navidad y un Próspero Año Nuevo
Deonarine Th. Fluonia
Manager Director C.S.I. Squad Aruba


text:
E keintura di Copa Mundial di Futbol Brasil 2014 ta sigui y clientenan di SETAR ta haya oportunidad di skop un bala den un goal special traha pa SETAR na un Teleshop y asina ta participa pa por gana un premio final.
E “World Cup Travelling Goal” lo ta na diferente Teleshop y durante diferente dianan. E siman aki e “World Travelling Goal” lo ta na: Teleshop Irausquin Plein, dia 04 di juli 2014 di 9’or di mainta pa 5’or y mey di atardi.
E reglanan di wega ta cu tur cliente cu bin e dia ey na Teleshop Irausquin y cumpra algo ta participa. E ta solamente pa cliente cu cumpra un producto of servicio di SETAR. E cliente ta haya tres chens pa skop e bala den e goal. E cliente cu logra skop e bala den e goal, ta haya un ticket pa yena y deposit’e den un tombola special. Ganador di e “World Cup Travelling Goal” ta gana un Samsung Ace 3 LTE, un aña gratis di Cable TV y un aña gratis di Internet. Ganador lo keda anuncia dia 12 di juli 2014 den e semi-finale di WK via Telearuba canal 13 y 313 den HD. Tur siman lo publica e fechanan y Teleshop cu e “World Cup Travelling Goal” lo bishita.
SETAR “World Cup Travelling Goal” na Teleshop Seroe Blanco y Teleshop Irausquin Plein
E keintura di Copa Mundial di Futbol Brasil 2014 ta sigui y clientenan di SETAR ta haya oportunidad di skop un bala den un goal special traha pa SETAR na un Teleshop y asina ta participa pa por gana un premio final.


text:
Por haci e cambio na cualkier SETAR Teleshop
Si e nomber di un negoshi of di un cliente no ta aparece corectamente den buki di telefoon, ainda tin chens pa cambia esaki pa e buki di telefoon 2015. Pa haci e cambio clientenan por pasa na cualkier Teleshop di SETAR cu nan identificacion valido pa haci e cambionan necesario.
E deadline pa registra nomber, adres corecto pa publica den e edicion di Buki di Telefoon 2015 ta diasabra dia 2 di augustus 2014. Actualmente e registro di nomber ta bai segun e nomber y adres cu ta registra den data base di SETAR
Diasabra dia 2 di augustus 2014 ta ultimo dia pa haci cambio pa bai den e Buki di Telefon 2015
Por haci e cambio na cualkier SETAR Teleshop


text:
Durante e siman di celebracion pa Dia di Tata, SETAR tabatin un oferta pa tur cliente cu kier aplica pa Cable & Internet hunto ta ricibi e instalacion completamente gratis, (valor di Afl.300,-). Hopi cliente a probecha di e oferta aki tambe a participa pa por gana e premionan cu tabata un SmartTV di “55 inch”, un Home Theater of un Kindle Fire HD.
E ganadornan di e campaña aki a resulta di ta: Ruben Wever cu a gana un Kindle Fire HD, Sandy Geraldo Teseda cu a gana un Home Theater y Michael Yarzagaray cu a gana un SmartTV “50”. Riba e potret por mira e felis ganadornan ta ricibi nan respectivo premio for di man di Andreina Kock, representante di departamento di mercadeo di SETAR.
SETAR a entrega premionan na e tata ganadornan di e sorteo special di dia di tata.
Durante e siman di celebracion pa Dia di Tata, SETAR tabatin un oferta pa tur cliente cu kier aplica pa Cable & Internet hunto ta ricibi e instalacion completamente gratis, (valor di Afl.300,-). Hopi cliente a probecha di e oferta aki tambe a participa pa por gana e premionan cu tabata un SmartTV di “55 inch”, un Home Theater of un Kindle Fire HD.


text:
WILLEMSTAD – Djadumingu 15 di yüni 2014, alrededor di 17.07’or Sentral di Polis a dirigí un patruya na un kompleho di apartamentu den Kaminda Lora na Francia pa un kapmentu. Na yegada di e patruya nan a topa ku e víktima, un dama di 49 aña di edat, ku su kuater (4) dedenan di man mal kòrtá. Ku ambulans a transport’é pa poliklínika pa tratamentu médiko.
For di un investigashon ku polis a hasi na e sitio a resultá ku e dama tabatin un diskushon ku e hòmber A.A.L., nasé na Kòrsou, di 53 aña di edat, habitante di e apartamentu ku ta keda ariba den e kompleho. Durante di e diskushon e hòmber A.A.L. a kue un opheto skerpi i zuai den direkshon di e dama ku a kap kuater (4) dede di man di e dama. Polis a detené e sospechoso A.A.L. na e sitio.
Durante ku polis tabata atendiendo e kaso e partner di e víktima a agredí e sospechoso L. pa kual motibu polis a haña nan ta detené tambe e partner, e hòmber O.H., nasé na Kòrsou, di 52 aña di edat. A bai warda ku nan na unda a presentá nan dilanti di un fiskal ouksiliar ku a ordená nan enkarselamentu pa mas investigashon.


text:
WILLEMSTAD - Carlos Pieter, un di e sospechosonan den kaso Magnus, ke sali for di prizon. Su abogado a manda un petishon pa korte pa di dos biaha. Wes lo tuma un desishon promé ku djabièrnè awor.
Pieter, di 31 aña , ta bou di sospecho di a regla e vehíkulo ku a usa durante e asesinato di lider polítiko Helmin Wiels. Sigun su abogado, e sirkunstansianan di su detenshon na Rio Canario ta inhumano.
Kaso Magnus, ta trata asesinato di lider polítiko Helmin Wiels. E kaso mes lo keda tratá den luna di ougùstùs den korte.


text:
DEN HAAG/Hulanda – Miembro di Parlamento di Sint Maarten, Patrick Illidge, ta risibí kompensashon di gastu di biahe, pero no ta presente na e konferensha di IPKO. Esaki ta e konferensha interparlamentario di Reino ku ta tumando lugá e siman aki na Hulanda.
Parlamentario Illidge a mustra su kara ayera durante e pòtrèt di grupo di e diferente delegashonnan parlamentario pero djis despues a bandoná e sala di reunion. Illidge ta bou di kandela pa motibu di su envolvimentu den un kaso di soborno kaminda e lo mester a tuma sèn bou di mesa pa hasi sierto fabornan.
Miembro di parlamento di Tweede Kamer, Ronald van Raak a anunsiá for di un prinsipio di lo entregá un opheshon kontra di presensia di Illidge den IPKO, pero esaki no tabata nesesario. Djabièrnè awor IPKO lo reuní riba integridat di gobernashon den Reino


text:
Parlamentario Dangui Oduber
Despues di 9 luna e presupuesto di pais Aruba a wordo trata den parlamento di Aruba. E tawata un presupuesto cu pa promer biaha den historia gobernador di Aruba a manda esaki bek pa gobierno. Un presupuesto irrealistico caminda a usa cantidad di stelposten y tambe un presupuesto di medida caminda cu gobierno a scohe di bai castiga esnan mas vulnerabel den communidad y caminda gobierno ta schuif tur e problemanan cu e mes a ocasiona den scochi di pueblo.
Pa hopi tempo nos por a constata cu e gobierno aki a hiba un maneho financier irresponsabel y cu prioridadnan robez. Awe henter e pueblo ta wordo confronta cu e mal maneho aki. Pa ilustra e mal maneho aki ta pone e tabel aki bao caminda por wak desde anja 2007 e nivel di gasto den e presupuesto di gobiernonan. Despues di analiza e tabel aki cada cuidadano por wak con irresponsabel e gobierno di Mike Eman a gasta placa. Nan a gasta placa cu pais Aruba no tawata tin. Mas tristo den henter esaki ta cu a gasta placa den prioridadnan robez manera e tram, Green Conference, Europe meets America., viahamento, voorlichting en promotie y deskundig advies.
Aki bou por mira e nivel di gasto di presupuestonan di pais Aruba desde anja 2007.
Anja Gastonan den miyon di florin % Aumento
2007 1,135.1
2008 1,189.6 -4.80%
2009 1,225 2.98%
2010 1,302.6 6.33%
2011 1,314.5 0.91%
2012 1,387.4 5.55%
2013 1,431 3.14%
Si nos compara e nivel di gasto na anja 2008 (tempo di MEP) cu tawata 1,189,60 miyon florin cu e nivel di gasto di anja 2013 cu tawata 1,431 miyon florin nos por constata cu e gobierno di Mike Eman a aumenta e nivel di gasto desde anja 2008 cu 20.3%. Si analiza e tabel aki bon por nota cu tur anja gobierno di Mike Eman a keda aumenta e gastonan. Envez di purba baha gasto y hiba un maneho responsabel, tur anja a keda aumenta e gastonan di pais Aruba. Na anja 2013 cual tawata anja di eleccion tawata anja record pa e gobierno di Mike Eman. Pa promer biaha den historia a gasta asina hopi placa den un anja y nos tur sa ta pakiko, papatronahe politico.
Bo ta kere un gobierno responsabel por aumenta su gastonan asina drastico. Ta logico cu awe Aruba ta haye confronta cu e problemanan cu tin awor aki. Si un gobierno ta gasta asiba hopi placa cu e no tin ta e situacion cu pais Aruba ta aden awe bo ta hayabo aden.
Durante tratamento di presupuesto fraccion di AVP a trata di desvia atencion di e situacion real di pais Aruba, 13 parlamentario a sostene un presupuesto cu tawata irealistico y awe nos ta haya razon. Pa promer biaha den historia gobernador di Aruba ta nenga di ‘’bekrachtig’’ e ley di e presupuesto. Consequentemente esaki a conduci na un conflicto entre Aruba y madre patria Hulanda. No a stranja nos kiko a sosode pasobra ta e mesun gobierno aki a crea e situacion aki. Nan ta e autor intellectual di e crisis financiero aki na Aruba. E consequencia nan di e conflicto aki por ta dramatico pa pais Aruba. Pa 5 anja largo Raad van Advies a bisa cu e presupuesto di pais Aruba desde 2009 ta irrealistico.
Ta ser papia cu lo tin un serie di pakete di medida masha severo na caminda pa e pueblo. Den e presupuesto cu a wordo trata ja caba gobierno a scoche pa bai castiga e pueblo cu medida pero ainda falta.
Nunca antes desde anja 1986 gobierno hulandes no a mete den asuntonan interno di nos pais. Gabinete Mike Eman lo pasa pa historia pa establece diferente record pa mal maneho.
Nan tin e record cu gobernador a nenga di firma e presupuesto pa 2 biaha, nan tin e record cu Aruba lo bai haya un aanwijzing y nan tin e record cu Aruba lo bai haya supervision financiero.
E gobierno aki a logra cu Aruba ta perde su autonomia y den futuro no tin nada mas di bisa. Nos finanzas publico lo wordo maneha for di hulanda y esaki ta muestra di incapacidad di e gobierno aki. E situacion aki ta uno hopi serio y nos ta lamenta cu e mester a yega asina lew caminda cu henter un pueblo lo bai sinti e efectonan di e aanwijzing cu ta na caminda. Na varios occasion nos a adverti e gobierno aki riba e manera con nan ta gastando placa. Ningun dia a haci nos caso y te hasta tawata chercha cu opisicion. Awe e realidad di bida ta otro. Awe emanipulacion a caba y no por ganja e pueblo mas. Awe nos a wordo confronta cu e realidad amargo cu Aruba ta bancarota y cu gobierno hulandes mester bin dicidi pa nos. No ta pornada Aruba tine rating di BBB+ envez di AAA manera cu MEP a laga Aruba.
Awe Aruba lo mester bai entrega gran parti di nos autonomia bek. Ta hopi lamentabel pa constata esey awe. Desde anja 1986 ningun gobierno, cualkier signatura a gasta placa manera e gobierno aki.
Loke a sosode awe ta un ‘’brevet van onvermogen’’ pa e e gabinete aki, pa e 13 parlamentarionan y tambe pa e presidente di parlamento. Con por ta posibel 13 parlanentario ta sostene un presupuesto den parlamento cu gobernador ta nenga di firma. Tawata tin un celebracion grandi den sala di parlamento pasobra a logra pasa e presupuesto di medida cu awe gobernador ta nenga di firma. Con bo kier celebra algo cu ta irealistico y bo sa cu no ta un presupuesto bon hinka den otro.
Logica ta bisabo cu e 13 parlamentarionan aki no a usa nan sano huicio y a demostra cu nan no tin interes di pais Aruba na pecho. Con por vota pa un presupuesto cu awor ta bai wordo trata den rijksministeraad na hulanda. Awor mi ta comrponde pakiko ningun di nan kier a papia di e presupuesto. Awor mi ta compronde pakiko kier sconde tras di gobierno di MEP.
E gobierno aki a demostra di ta incapaz pa maneha e finanzas publico di pais Aruba.


text:
2009-04-17 Apresiabel Redaktor Deportivo
Apresiabel Redaktor Deportivo
Pa medio di e mail aki nos ke rekorda i invita abo i bo lektornan, skuchadonan o televidentenan pa presensia esgrima riba nivel internashonal aki na Korsou te den bo porta di kas.
Bin mira mundialistanan feminino Ellen O'leary di Estados Unidos i su rival Pat Shepherd-Foster di Gran Britania enfrentando retadonan di Merka, Martinica i di Korsou !
Kiko bo ta spera di e klesh entre spadistanan di taya manera Alfred Cherry, Michael Vitoux di Estados Unidos ku a bin pa reta nos propio yu di tera Epie Claressa ku ana pasa a titula kampeon den e torneo aki na Korsou ! Bin mira kiko nos propio hobennan di selekshon Antiano di esgrima ta prestando kontra e veteranonan internashonal aki ora nan mira akshon den e prome tanda di e torneo ku awemainta i mayan mainta entre 10 or i 12 or !!!
Bin anima nos muchanan medayista di e ultyimo kampeonato Sentroamerikano i di Karibe di esgrima den nan preparashon pa partisipa na e proksimo kompromiso e Kampeonato Panamerikano hubenil di esgrima na Venezuela otro luna ora ku nan tin di enfrenta e veteranonan internashonal eksperensia ku ta di bishita e dianan aki riba nos isla !!!
Bini unu bini tur !!
Pasa awe djabierne 17 di april i mayan djasabra 18 di april den auditorio i sala di gimnastik di International School na Emmastad. Por si akaso bo no por yega parti mainta no perde e kulminashon di e evento internashonal aki ku ta e partidonan di final djasabra awor atardi 4 or pa 6 or i e premiashon di e ganadornan.
Den su afan pa promove e deporte di esgrima bou di hende di tur edat Federashon di Esgrima di Korosu (CASB) i di Antias (NAASB) i nan patrosinadonan prinsipal Fundashon SEDREKO i e fundashon filantropiko the Foundation for the Futrure of Fencing ta warda bo. Nos ta mira bo anto e wikent aki awe djabierne i mayana djasabra den auditorio/sala di gimnastik di International School na Emmastad.
Entrada ta kompletamente gratis ! !!
Raymond Jessurun - tel 561 5035
Presidente di Federashon di Esgrima Antiano (NAASB)
Lionel Smith - tel 666 8768
Presidente di Federashon di Esgrima di Korsou (CASB)
Ku saludo esgrimistiko kordial
bishita nos website
www.coupecuracao.com
http://www.flickr.com/photos/coupecuracao/ http://www.flickr.com/people/coupecuracao/


text:
WILLEMSTAD – Un notisia lamentabel ku Deportivo360 a komprondé ta bisa ku e bodybuilder profeshonal, Rulove ‘Roelly’ Winklaar lo no partisipá mas na e kompetensia di Arnold Classic 2014 debí na un aksidente ku motosaikel ku e atleta tabata envolví aden.
Tabata un aksidente ku a tuma lugá djadumingu último dia 16 di febrüari ku Roelly tabata envolvi aden, i esaki ta pone ku debí leshonnan ku e atleta a sufri, Roelly lo no por partisipá mas na e evento di Arnold Classic 2014
Algu lamentabel sigur pero Deportivo360 ta deseá Roelly tur kos bon i un pronto rekuperashon.


text:
DEN HAAG/Hulanda – Parlamentario pa MFK, Amerigo Thodé, a lansa krítikanan fuerte na Den Haag kontra di funshonamentu di Ministerio Públiko (OM) na Kòrsou. Thodé a hasi esaki durante e
Tag "IPKO"
- Kòrsou Little League ta pèrdè den semi final na Bahamas »
- Update aanhouding ex minister George Jamaloodin »
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
DEN HAAG/Hulanda – Estadístikanan di ‘Dienst Uitvoering Onderwijs, (DUO) ta indiká ku un gran mayoria di èks-studiante prosedente di e parti karibeño di Rèino no por òf no ta paga
DEN HAAG/Hulanda – Miembro di Parlamento di Sint Maarten, Patrick Illidge, ta risibí kompensashon di gastu di biahe, pero no ta presente na e konferensha di IPKO. Esaki ta e
WILLEMSTAD – Mañan e reunion IPKO, Interparlementair Koninkrijks Overleg, ta klousura. Parlamentonan di Aruba, Hulanda, Kòrsou i Sint Maarten a
WILLEMSTAD – Ta bai buska un solushon pa e debe ku studiantenan yu di Kòrsou ta keda kuné i ku
WILLEMSTAD – Durante e konferensia di prensa na okashon di klousura di IPKO, lider di e delagashon Mike Franco a
WILLEMSTAD – E miembro di e delegashson di IPKO, Helmin Wiels, a elogiá e konferensia ku a terminá awe. Wiels
WILLEMSTAD -Awe mainta tabatin un konferensia di prensa na Hulanda relashoná ku klousura di e Inter Parlementair Koninkrijks Overleg (IPKO).
WILLEMSTAD – Manera ta konosí e siman aki tin e konferensha di IPKO na Den Haag Hulanda kaminda tin partisipashon


text:
Warwaru
Un warwaru hòs of tornado ta un kolumno rotando di bientu masha peligroso i violento ku ta den kontakto ku e superfisio di mundu anto un nubia cumulonimbus of den kasonan special un nubia cumulus. Warwarunan ta bini den varios grandesa i forma, perso nan ta tipikamente den e forma di un funnel di kondeshon visibel, ku su parti mas smal ta mishi ku tera anto ta rondona pa un nubia i stof. Mayoria warwaru tin bientunan di mas tiki ku 177 kilometro pa ora, anto nan ta aproksimadamente 80 meter den hanchura, anto ta biaha un par di kilometro prome ku nan disipa. Esunan mas ekstremo ta haña un velocidat di mas ku 480 kilometro pa ora, anto ta mas ku 3 kilometro di hanchura, anto ta keda riba tera pa mas ku 100 kilometro.
This is an excerpt from the article Warwaru from the Wikipedia free encyclopedia. A list of authors is available at Wikipedia.


text:
PHILIPSBURG/Sint Maarten - Hóbennan den Parlamento Hubenil di Reino no mester laga fayonan di Parlamentonan nashonal den Reino spanta nan, asina profèsòr di Lei di Estado Arjen van Rijn a deklará na Caribisch Netwerk. E ta spera ku un dia tur Parlamentonan den Reino keda representá formalmente den un Parlamento di Reino. Van Rijn ta kere ku e chèns ku esaki lo pasa ta hopi chikí.
E Parlamento Hubenil di Reino na Sint Maarten, den kua hóbennan di tur e paisnan den Reino ta papia tokante diferente temanan, no ta kuadra ku realidat di Reino. Den Reino hulandes tin un ‘défisit demokrátiko’: ta falta un representashon igual di tur habitantenan di Reino na momentu ku mester tuma desishonnan tokante di Reino. Esaki, segun Van Rijn, no ta bon. Van Rijn ta di opinion ku mester tin un manera demokrátiko pa yega na desishonnan den Reino. Na e momentu aki Parlamento hulandes ta tuma inisiativa.
Parlamento Hubenil lo no kambia masha na e situashon aki, segun Van Rijn. Hulanda no tin problema ku e situashon aktual. I e paisnan Karibense den Reino no ta riba mesun liña. Pa trese un kambio den e défisit demokrátiko lo mester kambia Statüt di Reino. Esei ta un proseso pisa ku ta kosta tempu i energia. Segun Van Rijn, eksperiensha ta siña nos ku esaki mayoria biaha no lo sosodé.
Pero segun e profèser si tin hende ta tribi na boga pa un kambio, e kambio sin mas lo por sosodé.


text:
HAVANA/Cuba - Blogger kubano Yoani Sanchez ta bai lansa un korant online ku notisia diario di e pais komunista. Sanchez a indiká ku e website no ta un plataforma kontra gobièrnu kubano, pero e ophetivo ta pa duna informashon esensial na kubanonan. E korant lo yama Catorce y Medio.
E korant lo ta produsí na Cuba pero e lo ta optenibel riba internet so. Lo no tin un vershon di print. Sanchez a deskribí e medio komo un espasio kaminda e por konta historianan di Cuba for di den Cuba.
Medionan kubano, en partikular e tres korantnan nashonal ta bou di kòntròl di gobièrnu. Presidente Raul Castro a baha restrikshonnan den añanan resien pa duna oponentenan di gobièrnu oportunidat pa por biaha den eksterior.


text:
WILLEMSTAD – E wikent aki lo no bai tin partidonan di sòftbòl na Suvek Ballpark,tantu Liga Amstel di djasabra i Liga van Engelen di djadumingu ta wanta, dor ku e wikènt aki lo bai tin Kopa ABC na Boneiru.
Resultado Liga van Engelen weganan di djadumingu 25-5-2014.
Den e promé wega di dia entre Rangers i Swift, Rangers a sali buta 10 kareda den di 3 inning sin ku swift por a saka niun out. Rangers a bati no menos ku 6 honron tur pa right field, pero manera Yogi Berra a bisa, it aint over till its over, mientras ku delaster out no sali wega no a kaba , Swift ta bini bek, den wega ku bon relevo di Sevard Seferina ku a bai di 4 i 4 I ta gana finalmente 17 pa 15. Jair Josepha atrobe grandi na bate ku 3 honron, e tin awor 9 honron den 3 wega. E record den Liga van engelen ta 24 den kampeonato.
Quisqueya no a tene kompashon ku e mucha nan di boca i nan ta duna St Michael un blackout di 21 pa 6, Gilberto Pietersz ku 3 honron pa Quisqueya. St Michael ketu bai buskando nr di kas. Luti Pietersz su post nan no ta jegando.
Navegantes ku plan nan serio e anja aki ta gana di Jaws relativamente facil 21 pa 13. Navegantes ta gana nan di 2 wega di kampeonato.


text:
BOQUETE/Panamá – A sekuestrá e dos hóbennan hulandes na Panamá ku a disparsé aprel último, asina e tata di Kris Kremers di 21 aña a bisa den e korant lokal La
Tag "Kacho"
- Update aanhouding ex minister George Jamaloodin »
- Komunikado di prensa O.M. »
- Aanhouding G.R.M.J. »
- FTMK ku eksitoso kurso di umpire I hues pa pinpòn »
- George Jamaloodin detené »
- Premiashon deportista di luna Yüni djasabra awor den Rio Lounge »
- Ta sospecha Israel di Krímen di Guera »
- Onderzoeksraad Voor Veiligheid (OVV) ta enkabesá investigashon buelo MH17 »
- Editorial – Atrako ku arma di kandela »
- Polis a detené dos hende i konfiská mariwana »
BOQUETE/Panamá – 12 kachó di reskate i nan 18 kompañero a sali for di Hulanda pa Panamá ayera. E tim hulandes lo kontinuá e búskeda di Kris Kremers i Lisanne Froon
WILLEMSTAD – Tantu polis komo ambulans mester a akudí den Kaya John de Jongh den oranan di atardi, pa atendé ku un kaso den kual kachó a morde un hòmber.
WILLEMSTAD – Ora bo wak e diferente fotonan lo bo puntra bo mes ta kiko ta pasando? Awe durante dia nos